title: Pjotr Hohlov

text: Hohlov kävi seitsemän luokkaa keskikoulua ja työskenteli viilaajana moskovalaisessa tehtaassa. Hän siirtyi palvelukseen Neuvostoliiton laivastoon vuonna 1932. Seuraavana vuonna hän valmistui Volgan lentoteknillisestä koulusta ja vuonna 1936 Jeiskin laivastoilmailuopistosta. Toisen maailmansodan alettua hän osallistui vuosina 1939–1940 talvisotaan.


title: Pjotr Hohlov

text: Kesäkuusta 1941 alkaen Hohlov lensi miinoitus- ja tiedustelulentoja Itämerellä. Hän osallistui Neuvostoliiton Suuren isänmaallisen sodan ensimmäiseen Berliiniin kohdistettuun ilmapommitukseen 8. elokuuta 1941 ja tuli nimetyksi Neuvostoliiton sankariksi.


title: Pjotr Hohlov

text: Hohlovin epäillään olleen sen SB-2-lentokoneen päällikkö, joka välirauhan aikana kesällä 1940 pudotti suomalaisen matkustajakone Kalevan Suomenlahteen..


Neuvostoliiton ensimmäinen pommituslento Berliiniin aloitettiin 8. elokuuta 1941 Kuressaaren lentokentältä Saarenmaalta. Lentorykmentin koneet oli siirretty Saarenmaalle Leningradista. Kesäöiden lyhyyden vuoksi päätettiin lentää Itämeren etelärantaa matalalla pimeässä, suorittaa pommitus nopeasti ja palata yöaikaan, koska saksalaisilla oli jo lentokenttiä Baltiassa. Lennon pituudeksi suunniteltiin seitsemää tuntia, minkä vuoksi lentokoneiksi oli valittu Iljušin Il-4. Neuvostoliiton kaukopommitusilmavoimien tehtävään kykeneviä lentokonetyyppejä olivat Iljušin Il-4, Jermolajev Jer-2 ja Petljakov Pe-8.


title: Neuvostoliiton ensimmäinen pommituslento Berliiniin

text: Berliinin pommittaminen oli poliittisesti tärkeää, koska saksalaiset olivat Moskovan valtaamiseen valmistautuessaan aloittaneet Moskovan pommitukset osana laajempaa sotatointa, mikä perustui 19. heinäkuuta julkaistuun Johtajan yleisohjeeseen numero 33. Moskovan pommitukset saattoivat kestää tunteja.


text: Lentoreitti kulki Itämerta pitkin Stettiniin, mistä käännyttiin kohti Berliiniä. Yöllä näkyi kuutamo ja pilvisyys oli noin 6/8–7/8. Stettinissä lentokentällä saksalaiset nousivat ja laskeutuivat yöllä odottamatta neuvostoliittolaisia. Berliinissä ei ollut pimennystä, vaan katuvalot paloivat.


text: Pommituksen jälkeen ilmoitti Preobrazenski tehtävän suorittamisesta radiolla Moskovaan. Saksalaisten ilmatorjunta alkoi toimia, ja hävittäjiä nousi ilmaan. Pommituksesta aiheutuneet tulipalot näkyivät ilmassa sadan kilometrin päähän, ja vaurioita olivat saaneet Spandaussa sekä Lichtenfeldissä olevat sotatarviketehtaat, Sleesian asema kuin myös muutamat ammusvarikot.


text: Saksan propagandaministeri Joseph Goebbels ilmoitti, että Berliiniä olivat pommittaneet britit, mutta lentokoneet oli saatu hajautumaan ja että viisi lentokonetta oli pudotettu. Britit ilmoittivat, etteivät Yhdistyneen kuningaskunnan ilmavoimat olleet lentäneet 8. elokuuta 1941 Berliinissä.


text: Neuvostoliittolaiset ilmahyökkäsivät Berliiniin myös seuraavana yönä sekä tekivät joitain lentoja 5. syyskuuta 1941 saakka. Saksalaiset tekivät lentohyökkäyksiä neuvostoliittolaiskoneiden kentälle kahdesta kolmeen kertaan vuorokaudessa.


text: Iltayöllä 10. elokuuta 1941 neljätoista Petljakov Pe-8:aa nousi ilmaan Puškinin lentokentältä. Alun perin hyökkäykseen oli varattu 18 lentokonetta, mutta neljässä oli moottorivikoja, minkä vuoksi ne jouduttiin palauttamaan tehdashuoltoon. Yksi lentoon lähteneistä Petljakoveista sai ilmatorjunnasta osuman ja melkein putosi vaurioiden vuoksi lähestyessään kohdettaan. Samaan aikaan Saarenmaan lentokentältä nousi kaksi laivuetta Iljušin Il-4:iä.


text: Majuri Konstantin P. Jegorovin lentämän nelimoottorisen Petljakov Pe-8:n kaksi samanpuoleista moottoria lakkasi käymästä, ja kone syöksyi Itämereen vieden mukanaan 11 hengen miehistön kenenkään pelastumatta. Kapteeni Aleksandr N. Tjaginin ohjaaman lentokoneen sanotaan joutuneen suomalaishävittäjän hyökkäyksen kohteeksi, joka konekivääriampujien osumilla pudotettiin mereen. Suomen ilmavoimat ei tunnista tapausta. Luutnantti Vasili D. Bidnyn ohjaaman koneen oikea sisempi moottori syttyi tuleen 40 minuutin kuluttua lentoon lähdöstä, mutta sammutettuaan moottorin hän lensi Danzigiin asti. Siellä 19 685 jalan korkeudessa myös vasen ulompi moottori vikaantui. Kahdella jäljellä olevalla moottorilla ja täydellä pommilastilla koneen lentokorkeus laski 6 560 jalkaan, jolloin Bidny suuntasi Berliinin sijasta toissijaiseen kohteeseen Lauenburgin asemalle Stettinissä. Bidny onnistui tuomaan lentokoneen takaisin Leningradiin polttoaineen ollessa loppumaisillaan laskeuduttaessa.


text: Luutnantti Aleksandr Panfilovin ohjaama Peltjakov Pe-8 sai osumia omasta ilmatorjunnasta Saarenmaalla Virossa ja joutui kääntymään takaisin. Kone yritti palata Suomen rannikon kautta, mutta kaksi oikeanpuoleista moottoria pysähtyi öljyvuodon takia, ja kone putosi Lapinjärvelle. Miehistöstä 6 kuoli ja 5 joutui vangiksi, kone tuhoutui. Majuri Mihail M. Urgjamovin lentämästä koneesta loppui polttoaine, ja se joutui laskeutumaan Kalininiin traktoritehtaan lähelle, missä se tankattiin kanistereista uudelleen ja pystyi palaamaan myöhemmin lentokentälleen. Majuri Aleksander A. Kurbanin lentämä Petljakov-koneen moottorit sammuivat, jolloin hän joutui käynnistelemään niitä pienin syöksyin, jotka kuluttivat ylimääräistä polttoainetta. Krasnoje seloon pakkolaskeutuneena kone tankattiin Puskinoon paluuta varten, mikä onnistui.


text: Yksitoista Petljakov Pe-8:aa pääsi Berliinin ilmatilaan pommittamaan eri kohteita. Noin 12 minuutin lentomatkan päässä Berliinistä lentueenjohtaja Vodopjanovin koneen dieselmoottoreista sai käyntihäiriön 22 965 jalan korkeudessa. Hän yritti jatkaa kurssilla kohti kohdetta, mutta saksalainen ilmatorjunta avasi tulen. Kone ehti pudottamaan 8 188 naulan pommilastinsa, mutta sai ilmatorjuntakranaatista osuman, joka repi runkoa ja vaurioitti oikean siiven polttoainetankkeja. Vahinkojen tuloksena oli viiden tunnin paluulentoa varten jäljellä enää vain neljän tunnin lentoon riittävä polttoaine. Kiertävän paluureitin sijasta päätettiin palata suoraa reittiä matkan lyhentämiseksi. Lento jatkui matalapaineen alueella, jolloin kone alkoi jäätyä. Kone lensi 6 560 jalan korkeudessa neuvostoliittolais-saksalaisen rintamalinjan yläpuolella noin puolen tunnin lentomatkan päässä lentokentästä, kun kaikki moottorit sammuivat. Kone putosi metsikköön, mutta miehistö selvisi takaisin neuvostoliittolaisten linjoille vahingoittumattomana.


text: Operaation johtaja Vodopjanov käskettiin Stalinin ja sodanjohdon luokse raportoimaan yhdestätoista kohteeseen päässeestä koneesta, joista kuusi oli päässyt palaamaan asianmukaisesti. Vodopjanov lupasi kiskoa koneista irti (Stalinin käskystä asennetut) dieselmoottorit vaatien lentokonemoottoreilta luotettavuutta. Vodopjanov vaati myös radiomajakoita suunnistamisen helpottamiseksi. Vodopjanovin komentajan tehtävän sai eversti Aleksandr E. Golovanov ja Vodopjanovista tuli Shvetsov M-82 -tähtimoottoreiden testausavustaja, joilla korvattiin Sharomskyn dieselit. Lentokentille asetettiin radiomajakat paluun varmistamiseksi.


text: Peltjakov Pe-8:ien lisäksi Puskinin lentokentältä hyökkäykseen lähetettiin Jermolajev Je-2 -pommikoneita. 420. lentorykmentin ensimmäisen laivueen luutnantti Alesandr I. Molotshyn ohjaama Je-2 ei ylilastissa noussut kentältä kunnolla. Kummankin moottorin menettäessä tehoaan hän yritti ilmaan. Jarrut vioittuivat. Kone nousi ilmaan ja tuli takaisin kentälle suistuen kiitotieltä. Miehistö selvisi onnettomuudesta. Myös muissa koneissa oli samanlaisia ongelmia. Luutnantti Vladimir M. Malininin ohjaama kone pääsi Berliiniin saakka pudottaen pomminsa matalasta pilvestä 2 700 jalan korkeudesta. Paluumatkalla oma ilmatorjunta ampui koneen alas ja koko miehistö menehtyi. Komentaja V. A. Kubyshko onnistui pommittamaan Berliiniä, mutta paluumatkalla Neuvostoliiton omat hävittäjät ampuivat koneen alas palavana, mutta miehistö onnistui pelastautumaan. Kolmas, kapteeni A. G. Stepanovin ohjaama kone pääsi Berliiniin, muttei koskaan palannut.


text: Hyökkäyksiä jatkettiin. 1. syyskuuta 1941 tehtiin Peljakoveilla täysin onnistunut hyökkäys Königsbergiin. Myös hyökkäykset Berliiniin jatkuivat. Iljušin Il-4:t tekivät kymmenen hyökkäystä Berliiniin Saarenmaan lentokentältä, kunnes saksalaisten joukkojen lähestymisen vuoksi kenttä jouduttiin evakuoimaan. Viimeinen hyökkäys suoritettiin 4.–5. syyskuuta 1941. jolloin 86 lähteneestä koneesta 33 tavoitti Berliinin muiden pommittaessa varakohteita: Stettiniä, Königsbergiä, Memeliä, Danzigia, Swimemundeä ja Liepajaa. Myös päivähyökkäyksiä kokeiltiin, mutta niistä luovuttiin epäonnistumisen vuoksi.


text: Berliinin pommittaminen jäi pääasiassa Yhdistyneen kuningaskunnan ilmavoimien vastuulle, koska Neuvostoliitto ei kehittänyt varsinaisia strategisen pommituksen ilmavoimia Yhdysvaltain ja Yhdistyneiden kuningaskuntien tapaan.


text: Pommituksella oli suuri vertauskuvallinen merkitys niin kuin 1942 suoritetulla Yhdysvaltain ensimmäisellä pommituslennolla Tokioon, jonka tarkoituksena oli samaan tapaan osoittaa japanilaisille liittoutuneiden iskukykyä Japanin pääkaupunkiin Pearl Harborin ilmaiskun jälkeen. Kummallakaan hyökkäyksellä ei ollut merkittävää sotilaallista merkitystä, mutta niiden poliittinen merkitys Neuvostoliitolle ja Yhdysvalloille oli huomattava. Iskuun osallistuneesta Pjotr Hohlovista tehtiin Neuvostoliiton sankari.


title: Suomen joukkue lentopallon Euroopan-mestaruuskilpailuissa 2007

text: Suomen lentopallomaajoukkue sijoittui Moskovassa käydyissa EM-kisoissa 2007 neljänneksi, mitä pidetään Suomen kaikkien aikojen parhaimpana saavutuksena lentopalloilussa.Suomen joukkueen vakituinen kakkosvalmentaja Pertti Honkanen joutui jättämään kilpailut väliin sairastelun vuoksi. Hänen tilalleen Mauro Berruton avuksi tuli Andrea Pozzi, joka toimi muuten fysiikkavalmentajana joukkueessa.


title: Turkin Grand Prix 2008

text: Turkin Grand Prix 2008 (virallisesti 2008 Formula 1 Petrol Ofisi Turkish Grand Prix) oli Formula 1 -kauden 2008 viides osakilpailu, joka ajettiin 11. toukokuuta İstanbul Parkin moottoriradalla Turkissa.


title: Turkin Grand Prix 2008

text: Kilpailun voitti Felipe Massa, jolle voitto oli kolmas perättäinen Turkin GP:ssä. Super Aguri -talli vetäytyi F1-sarjasta ennen kilpailua.


title: Walther GSP

text:
Walther GSP on tarkkuuspistooli, joka on suosittu kilpa- ja harjoitteluase monissa eri ampumaurheilulajeissa, kuten esimerkiksi isopistooliammunnassa, olympiapistooliammunnassa, vakiopistooliammunnassa ja urheilupistooliammunnassa. Ase on puukahvainen, massasulkuinen, alumiinirunkoinen ja sen lipaskuilu sijaitsee liipasinkaaren etupuolella.
Aseessa on täysin säädettävät tähtäimet. Liipasimen vastus on säädettävissä. Asetta valmistaa Walther.


title: Walther GSP

text: Ase toimitetaan laukussa kahdella lippaalla varustettuna.


title: Walther GSP

text: Ase on ns. vaihtokaliiperiase, joka Waltherin tapauksessa tarkoittaa sitä että osia vaihtamalla aseen kaliiperi on joko .22 LR tai .32 S&W Long. Aseen voi ostaa myös joko pelkällä .22 LR-sarjalla tai pelkällä .32 S&W-sarjalla varustettuna.


title: Walther GSP

text: Aseesta on saatavilla myös tarkempi GSP Expert-versio, jossa on mm. pidempi piippu, säädettävä rekyylinvaimennin ja aseen piipun heilahtelua ja tärähtelyä vähentävä piippurakenne suuremman tarkkuuden saavuttamiseksi. Pidemmästä piipusta johtuen GSP Expert on myös hieman painavampi kuin perusversio.


title: Walther GSP

text: Expert-versiossa on myös nitrokarbonoitu lukko. Valmistajan mukaan tämä vähentää kitkaa ja lisää kestävyyttä.


title: Walther GSP

text: Vaihtokaliiperiaseen merkittävin etu kahteen erilliseen aseeseen verrattuna on kahvan ja laukaisukoneiston asetusten säilyminen täysin samanlaisena ammuttaessa eri pistoolilajeja. Nykyiset Suomen Ampumaurheiluliiton säännöt mahdollistavat tämän.


title: Walther GSP

text: Aseen voi tilata useilla erityyppisillä ja kokoisilla kahvoilla. Myös vasenkätisiä ja nuorille ampujille ja naisille sopivia pienempiä kahvoja valmistetaan.


title: Walther GSP

text: Suomalaisten aseen hallussapitolupaehtojen mukaisesti Walther GSP:hen täytyy olla omat hallussapitolupansa sekä perusaseelle että mahdolliselle vaihtosarjalle. Perusase vaatii aseen hallussapitoluvan ja vaihtosarja aseen osan hallussapitoluvan. Tämä johtuu siitä, että vaihtosarjan kaliiperi on toinen kuin perusaseessa.


title: Walther GSP

text: Aseeseen saa myös vaihtosarjan .22 Short-patruunoille, jolloin aseen mallimerkintä on Walther OSP.


title: Walter C. Langer

text: Walter Charles Langer (5. helmikuuta 1899 Boston, Massachusetts – 4. heinäkuuta 1981 Sarasota, Florida) oli psykoanalyytikko, joka tunnetaan Adolf Hitleristä tehdyn psykologisen analyysin tekijänä.


title: Walter C. Langer

text: Langer syntyi Bostonissa saksalaiseen maahanmuuttajaperheeseen. Hänen vanhempi veljensä William L. Langer oli Harvardin yliopiston historian laitoksen johtaja, joka otti virkavapaata toisen maailmansodan aikana toimiakseen yhdysvaltalaisen tiedustelupalvelun Office of Strategic Services (OSS) tutkimus- ja analyysiryhmässä.


title: Walter C. Langer

text: OSS:n päällikkö William "Wild Bill" Donovanin nimittämä Walter Langer auttoi valmistamaan analyysin, joka tunnetaan nimellä "Analysis of the Personality of Adolph Hitler". Työryhmässä olivat mukana Harvardin yliopiston psykologisen klinikan johtaja professori Henry A. Murray, New School for Social Research-laitoksen tohtori Ernst Kris ja New Yorkin psykoanalyyttien instituutin tohtori Bertram D. Lawin.


title: Walter C. Langer

text: Ryhmä keräsi laajan lähdepohjan tutkimukselleen mukaan lukien Hitlerin ensi kädeltä tunteneita henkilöitä, kuten Ernst Hanfstaengl, Hermann Rauschning, Princess Stephanie von Hohenlohe, Otto Strasser, Friedlinde Wagner ja Kurt Ludecke. Tutkimus oli uraauurtava poliittisen psykologian saralla. Nykyään vastaavia profilointeja tehdään useissa maissa toisten valtioiden johtajien motiivien ja tekojen ennakoimiseksi.


title: Walter C. Langer

text: Langerin ryhmän työllä ei ollut merkitystä liittoutuneiden sotaponnistelulle natsi-Saksan lyömiseksi eikä tiedetä, mikä oli sen vaikutus sodanjohtoon, mutta ryhmä teki joitakin oikeaan osuvia ennustuksia kuten se piti itsemurhaa todennäköisempänä kohtalona natsi-Saksan johtajalle sodan lopun lähestyessä.


title: Walter C. Langer

text: Langer vietti eläkevuotensa Floridassa ja kuoli Sarasotassa 1981.


title: Walter C. Langer

text: Analyysi ja sen pohjalta julkaistu kirja on varsinkin Hitlerin menneisyyttä käsittelevässä osuudessa paljolti vanhentunut yli 60 vuoden aikana ja sisältää erikoiselta vaikuttavia teorioita. Seikka, että suurin osa haastatelluista oli takin kääntäneitä entisiä natseja tai Hitlerin poliittisia vihollisia vaikutti analyysiin. Kirjassa muun muassa esitetään, että Hitlerin isä olisi ollut wieninjuutalaisen pankkiirisuvun Rothschildin kuuluneen miehen avioton poika ja että Hitler olisi kiihdyttänyt Itävallan liittämistä Saksaan peittääkseen tämän seikan.


title: Walter C. Langer

text: Kirjassa käsitellään myös muitakin kuuluisaksi tulleita populääriteorioita Hitleristä, kuten että tämä olisi ollut homoseksuaali. Käsitys Hitleristä homoseksuaalina on saanut historiallista vahvistusta professori Lothar Machtanin vuonna 2001 julkaisemassa teoksessa "Hitler's Geheimnis: Das Doppelleben eines Diktators", jossa osoitetaan, että Hitlerillä on ollut Wienin-vuosinaan homoseksuaalinen rakkaussuhde nuorehkon asuinkumppaninsa, August Kubizekin (1888–1956), kanssa. DNA-testit ovat lisäksi paljastaneet, että Adolf Hitlerillä on sekä juutalaisia että afrikkalaisia sukujuuria.


title: Suomen joukkue lentopallon Maailmanliigassa 2007

text: Suomen lentopallomaajoukkue sijoittui vuoden 2007 maailmanliigassa historiallisesti seitsemänneksi. Lentopallomaajoukkue haki paikkaa Puolassa pelattuun lopputurnaukseen vilillä kortilla, mutta kortin sai lopulta edellisvuoden hopeamaa Ranska.Suomen joukkueesta jäi pois paljon huippunimiä loukkaantumisten vuoksi. Joukkueen runkopelaajat Janne Heikkinen ja Simo-Pekka Olli eivät osallistuneet maailmanliigaan ollenkaan. Heikkinen lepäsi raskaan kauden jälkeen, ja Olli kuntoutti leikattua polveaan. Lisäksi Teppo Heikkilä joutui jättämään pelit kesken liigan, kipeän olkapään vuoksi.


text: Joukkueessa pelasivat myös kaksi veljesparia, kun Oivasen kaksoisveljekset ja Eskon veljekset olivat joukkueessa mukana.


title: Kanadan Grand Prix 2008

text: Kanadan Grand Prix 2008 (virallisesti XLV Grand Prix du Canada) oli Formula 1 -kauden 2008 7. osakilpailu, joka ajettiin 8. kesäkuuta Circuit Gilles Villeneuven osittaisella katuradalla, Montrealissa, Pohjois-Amerikassa, Kanadassa. Kisan voittoon ajoi BMW Sauber -kuljettaja Robert Kubica, josta tuli ensimmäinen puolalainen F1-osakilpailunvoittaja. Nick Heidfeld täydensi tallin kaksoisvoiton kakkossijallaan. Voitto oli myös BMW Sauberin ensimmäinen jonka nähden BMW:n juhlat olivat voittoakin isommat.


title: Kanadan Grand Prix 2008

text: Lähdössä ei tapahtunut suuria muutoksia, Hamilton johti, Kubica toisena ja Räikkönen kolmantena. Rosberg ohitti Alonson ja nousi neljänneksi. Rubens Barrichello otti parhaan lähdön nousten yhdeksännestä ruudusta seitsemänneksi. Kovalainen putosi lähdössä Barrichellon taakse, mutta pystyi ohittamaan brasilialaiskuljettajan jo samalla kierroksella.


title: Kanadan Grand Prix 2008

text: Hamilton takoi kärjessä ylivoimaisia kierroksia muihin nähden. Kubica oli pahimmillaan kuusi ja Räikkönen yhdeksän sekuntia Hamiltonista. Räikkönen sai kuitenkin renkaansa toimimaan ja ajoi kilpailun nopeimman kierrosajan ja otti Kubican kiinni.


title: Kanadan Grand Prix 2008

text: Kierroksella 14 Adrian Sutilin Force Indiasta hajosi vaihdelaatikko, ja auto pysähtyi radan varteen. Aluksi paikalla heiluteltiin vain keltaisia lippuja, mutta pian turva-auto tuli radalle.


title: Kanadan Grand Prix 2008

text: Viimeisenä kilpailussa ollut Jenson Button teki pysähdyksen kierroksella 17, kun varikkoa ei ollut vielä suljettu sääntöjen mukaan. Button sai kuitenkin 10 sekunnin stop & go -rangaistuksen. Varikko avattiin kierroksella 19, jolloin kaikki kärkiautot ajoivat varikolle. Räikkönen ja Kubica selvisivät pysähdyksistään muita nopeammin ja ajoivat portille, muuta joutuivat pysähtymään punaisen valon takia. Hamilton ei huomannut ajoissa punaista valoa ja ajoi Räikkösen peräsiipeen. Rosberg ajoi hetkeä myöhemmin Hamiltonin perään. Kaksi ensin mainittua joutuivat keskeyttämään, mutta Rosberg pääsi jatkamaan kisaana ja tuli vaihtamaan etusiipensä seuraavalla kierroksella. Sekä Hamilton että Rosberg saivat kolaroinnistaan 10 lähtöruudun pudotusrangaistuksen Ranskan GP:hen


title: Kanadan Grand Prix 2008

text: Nick Heidfeld johti kilpailua ennen Barrichelloa, joskin kumpikaan ei ollut tehnyt varikkostoppiaan. Pysähdyksen tehneistä järjestys oli seuraavanlainen: Kubica, Alonso, Massa, Piquet Jr. ja Kovalainen. Massalle ei kuitenkaan onnistuttu tankkaamaan ollenkaan polttoainetta, minkä vuoksi hän joutui tulemaan uudestaan seuraavalla kierroksella.


title: Kanadan Grand Prix 2008

text: Heidfeld onnistui pitämään Kubican takanaan ainoan pysähdyksensä jälkeen, jonka hän teki kierroksella 28. Kubica ohitti kuitenkin tallikaverinsa kaksi kierrosta myöhemmin radan ensimmäisessä mutkassa. Barrichello johti kilpailua Heidfeldin pysähdyksen myötä ensimmäiseen pysähdykseensä eli kierrokselle 35 asti. Johtopaikalle noussut David Coulthard kävi varikolla kierrosta myöhemmin, mutta se riitti nostamaan hänet Barrichellon edelle.


title: Kanadan Grand Prix 2008

text: Ainoat kuljettajat, jotka eivät olleet tehneet vielä pysähdystään, olivat Toyota-kuljettajat, joilla oli kilpailussa kaksoisjohto Jarno Trullin johdolla. Trullin käytyä varikolla kierroksella 39 Timo Glock ajoi kärkipaikalla ensimmäistä kertaa F1-urallaan. Kubica nousi kuitenkin aivan saksalaisen kantaan, mutta ohitusta hän ei yrittänyt. Kierroksella 42 Glock tuli viimein varikolle, ja Kubica palasi kilpailun johtopaikalle selvällä erolla ennen tallikaveriaan Heidfeldia. Kubican oli kuitenkin käytävä vielä kerran tankkauksella.


title: Kanadan Grand Prix 2008

text: Kubican takana Alonso oli jo pitkään haastanut Heidfeldia kakkossijasta, muttei päässyt kuitenkaan ohitse. Paras tilaisuus tuli kierroksella 43 radan neulansilmämutkassa, jossa espanjalainen ajoi kuitenkin leveäksi ja putosi entistä kauemmas Heidfeldista. Kaksi kierrosta myöhemmin Alonso pyörähti radan keskivaiheilla. Alonso pystyi ajamaan autonsa pois muiden tieltä, eikä turva-autoa tarvittu. Renault'n päivä oli lopullisesti pilalla, kun tallin toinen kuljettaja Piquet joutui keskeyttämään jarruongelmiin neljä kierrosta aikaisemmin.


title: Kanadan Grand Prix 2008

text: Hieman taaempana Kazuki Nakajima ajoi Buttonin perään ennen viimeistä shikaania ja rikkoi etusiipensä. Varikko oli kuitenkin sen verran lähellä, että hän pystyi ajamaan sinne nopeasti. Etusiiven ilmanohjain irtosi kuitenkin varikkosuoralla ja jäi eturenkaiden alle. Nakajima ei pystynyt enää hallitsemaan autoaan ja törmäsi varikkomuuriin.


title: Kanadan Grand Prix 2008

text: Kubica oli tehnyt samaan aikaan jo yli 25 sekunnin eron tallikaveriinsa Heidfeldiin. Kubica teki viimeisen pysähdyksensä kierroksella 49 ja piti johtopaikkansa palatessaan radalle.


title: Kanadan Grand Prix 2008

text: Barrichello, Kovalainen ja Massa ajoivat jonossa sijoilla 4, 5 ja 6. Neulansilmämutkassa Kovalainen pääsi ohi edellä olevastaan, mutta Massa puolestaan molemmista kerralla. Massan piti käydä kuitenkin vielä kertaallen varikolla, kuten Kovalaisenkin. Barrichello oli tehnyt jo ainoan pysähdyksensä. Molemmat tekivät pysähdyksensä kierroksella 53.


title: Kanadan Grand Prix 2008

text: Barrichellon ajettua leveäksi kierroksella 59 Toyota-kuljettajat pääsivät Glockin johdolla ohitse. Kaksi kierrosta myöhemmin myös Massa tuli Honda-kuljettajasta ohitse. Taaempana Rosberg ja Kovalainen taistelivat sijasta 9. Kovalainen onnistui ohittamaan kilpakumppaninsa ja sen jälkeen yritti ohi Vettelistä, joka piti kiinni viimeisestä pistesijasta.


title: Kanadan Grand Prix 2008

text: Kierroksella 66 Massa ohitti Trullin ja nousi viidenneksi. Neljäntenä ajanut Glock oli myös mahdollista ohittaa tämän tehtyä virheen, mutta sitä brasiliaiskuljettaja ei koskaan ehtinyt tekemään.


title: Kanadan Grand Prix 2008

text: Kubica ajoi voittoon 16 sekunnin erolla ennen tallikaveriaan Heidfeldia. Coulthard oli kolmas, 62 palkintosijallaan hän nousi kaikkien aikojen neljänneksi eniten palkintosijoja keränneeksi kuljettajaksi. Muut pistesijat sijoilla 4-8 menivät Glockille, Massa, Trullille, Barrichellolle ja Vettelille, joka piti viimeiseen asti takanaan hiillostaneet Kovalaisen ja Rosbergin.


title: William Allen

text: William Allen (joulukuu 1803 Edenton – 11. heinäkuuta 1879 Ohiossa lähellä Chillicothea) oli yhdysvaltalainen demokraattipoliitikko, joka toimi uransa aikana senaattorina ja Ohion kuvernöörinä.


title: William Allen

text: Allen edusti Ohiota Yhdysvaltain edustajainhuoneessa vuosina 1832–1834 ja senaatissa 1837–1849, häviten valinnan kolmannelle kaudelle vuonna 1848. Hän toimi Ohion kuvernöörinä vuosina 1874–1876 pyrkien vielä toiselle kaudelle, jolle ei kuitenkaan tullut valituksi. Kuvernöörikauden päättymisen jälkeen Allen vetäytyi kotitilalleen lähelle Ohion Chillicothea, jossa hän kuoli 1879.


title: Elematic

text: Elematic Oyj on suomalainen vuonna 1959 perustettu yritys, joka toimittaa tuotantoteknologiaa, koneita, laitteita ja tietotaitoa betonielementtiteollisuudelle ympäri maailmaa.


title: Elematic

text: Elematic suunnittelee, valmistaa ja toimittaa kokonaisia elementtitehtaita, yksittäisiä koneita ja laitteita, ohjelmistoja, koulutusta ja tietotaitoa. Sen lisäksi Elematic ylläpitää elementtiteknologian asiasanastoa (Precast Dictionary) ja järjestää kaikille avoimia koulutustilaisuuksia (Precast Academy).


title: Elematic

text: Maailmanlaajuisena yrityksenä Elematicilla on tytäryhtiöt Elematic Inc. Yhdysvalloissa, Elematic GmbH Saksassa, OOO Elematic Venäjällä, asiakaspalvelu- ja myyntipiste Dubaissa, sekä myyntikonttorit Kiinassa (Shanghai) sekä Hong Kongissa. Agentteja ja jälleenmyyjiä on ympäri maailman. Varaosavarastot sijaitsevat Suomessa, Dubaissa (Arabiemiirikunnat) ja Yhdysvalloissa.


title: Elematic

text: Elematicin teknologioilla valmistettavia betonielementtejä ovat muun muassa ontelolaatta, celementti, väliseinäelementti, pilari, palkki, Acotec -seinäelementti, betonipaalu, ratapölkky, Betemi-pilari ja TT-laatta. Elematicin myymät pääteknologiat/koneet ovat: ontelolaattakone, liukuvalukone , kiertomuottilinja, patterimuotti, tasomuotti, betoniasema ja betonin kuljetusjärjestelmät. Lisäksi Elematicin valikoimiin kuuluu betonielementtituotantoon liittyviä oheislaitteita, kuten plotterit (piirturit), automaatisahat, SlabMaster- ja BedMaster-koneet sekä ELiPLAN erp -tuotannonohjausjärjestelmät ja muotitusjärjestelmä FaMe ().


title: Elematic

text: Elematic on kehittänyt tuotteitaan useiden vuosikymmenten ajan. Esimerkiksi Acotec-teknologian kehitys alkoi 1990-luvulla kun Elematicin myyntijohtaja, silloinen opiskelija Petteri Laitinen alkoi kehittää uudenlaista betonireseptiikkaa Acotecin tilauksesta. Kevytsora (Leca) korvasi valmistuksessa aiemmin käytetyn puulastubetonin (wood chip concrete).


title: Elematic

text: Ontelolaatan kehitys puolestaan käynnistyi toden teolla BES- rakentamisen myötä 70- luvun alussa. Betonielementtijärjestelmä BES vakioi betonielementtityypit ja liitosdetaljit siten, että urakoitsijat voivat hankkia valmisosia useilta toimittajilta samaan rakennukseen. Elematicin ensimmäinen ontelolaattakone valmistui 1970-luvun alussa.


title: Elematic

text: Vuonna 1959 Toijalan teräsvalmiste (TTV) alkoi valmistaa laitteita ja koneita betonielementtiteollisuuden tarpeisiin. Yritys tavoitteli alusta alkaen kansainvälisiä markkinoita. Tämä johti saksalaisen tytäryhtiön Finn Elematic Baugeräte GmbH:n perustamiseen Niddaan, Frankfurtin ulkopuolelle.


title: Elematic

text: Elematicin ensimmäinen ontelolaattakone valmistettiin 70-luvun alussa ja se myytiin Partekille. Pian sen jälkeen vuonna 1973 Partek päätti fuusioitua TTV:n kanssa muodostaen Partek Heavy Metal Industryn, jossa oli 400 työntekijää. Samaan aikaan Finn-Elematic GmbH jatkoi Elematic-tuotteiden markkinointia Saksassa ja muissa saksankielisissä maissa.


title: Elematic

text: Vuonna 1981 valmistus ja suunnittelu eriytettiin eri liiketoimintayksiköiksi: Toijalan työpaja valmistukseen ja Elematic Engineering suunnitteluun, myyntiin ja markkinointiin. Kahden erillisen osakeyhtiön, Elematic Engineering Oy (1988) ja Toijala Works Oy (1990), perustamisen myötä eriytyksestä tuli entistä virallisempi . Näiden yksiköiden suhteet ovat pysyneet hyvin läheisinä rakenne- tai omistusmuutoksista huolimatta. Vuonna 1984 kanadalainen Dy-Core Systems Inc liitettiin Elematic Engineering Oy:hin.


title: Elematic

text: Vuonna 1992 suomalaisen rakennusmateriaaliteollisuuden muuttuessa, alaa johtavat Partek ja Lohja Parma Engineering yhdistivät betonielementtien tuotantolaitoksensa. Tällöin syntyi Partek Concrete Engineering. Vuonna 1996 yritys osti saksalaisen Roth Machinenbau GmbH:n liiketoiminnan, jonka mukana saatiin myös erityisesti liukuvalukoneista tuttu Roth-tuotemerkki. PCE Engineering Oy Ab (PCE) tuli virallisesti yrityksen uudeksi nimeksi. Vuonna 1997 Finnish Mecakone Oy:stä tuli osa PCE:tä ja 1998 perustettiin Yhdysvaltain tytäryhtiö, PCE Elematic, Inc. Vuonna 1999 suomalainen muotteja ja valupetejä valmistava Rimera Oy lisättiin osaksi PCE:tä.


title: Elematic

text: Vuonna 2000 avattiin erillinen asiakaspalveluyksikkö. Vuonna 2003 PCE otti takaisin vanhan Elematic-nimen yhtenäistääkseen toimintojaan, jolloin yhtiöstä tuli Elematic Oy Ab. Elokuussa 2006 Elematicin omistus siirtyi pääomasijoittaja Sentica Partnersin johtamalle sijoittajaryhmälle. Myöhemmin samana vuonna yhtiö osti suomalaisen ontelolaattakoneita valmistavan X-Tec Oy:n.


title: Elematic

text: Vuonna 2004 Elematicin englanninkielinen asiakaslehti Concrete Issues alkoi ilmestyä.


title: Elematic

text: Vuonna 2007 Sentica Partnersin johtama sijoitusryhmä myi Elematic Groupin yksityiselle brittiläiselle Pamplona Capital Managementille. Elematicin johtoryhmä säilytti kuitenkin osuutensa yrityksen omistuksesta.


title: Elematic

text: 2010-luvulla Elematic on laajentanut kansainvälistä toimintaansa erityisesti Aasiassa, Lähi-Idässä ja Venäjällä.


title: Elematic

text: Venäjällä Elemticin toiminta keskittyy Pietariin ja muihin isoihin kaupunkeihin, joissa rakentaminen kasvaa nopeasti.


title: Elematic

text: Vuonna 2012 Elematic sai ison tilauksen Irakista ja rekrytoi 50 uutta työntekijää. Vuonna 2013 Elematic toimitti Valko-Venäjälle ison elementtitehtaan. Kaupan arvo oli noin yhdeksän miljoonaa euroa.


title: Elematic

text: Vuonna 2014 Elematic avasi uudet tuotantotilat Suomessa ja Intiassa. Akaaseen, Elematicin pääkonttorin läheisyyteen avatut tilat kasvattavat Elematicin tuotantokapasiteettia 40 prosentilla. Intian Alwarissa uusi tuotantotila keskittyy valumuottien tuotantoon.


title: Elematic

text: Vuonna 2015 Elematic Oy Ab vaihtoi yritysmuotonsa julkiseksi osakeyhtiöksi Elematic Oyj. Muutos liittyy joukkovelkakirjalainan liikkeellepanoon.


title: Gottfrid Strömberg

text: Axel Gottfrid Strömberg () oli insinööri, teollisuusmies ja Oy Gottfr. Strömberg Ab:n perustaja ja toimitusjohtaja.


title: Gottfrid Strömberg

text: Strömbergin vanhemmat olivat Muhoksen pitäjän Utajärven Särkijärven kylässä Oulun läänissä sijainneen Kurimon rautaruukin ruukkimestarina toiminut vuori-insinööri Johan Edvard Strömberg ja tämän toinen vaimo Anna Kristina Amalia Bärlund. Perhe muutti Varkauteen Strömbergin ollessa yhdeksänvuotias. Strömberg solmi avioliiton 1887 kokkolalaisen Johanna Charlotta Erlingin kanssa. Lapseton liitto päättyi myöhemmin avioeroon. Vuonna 1916 hän meni uudelleen naimisiin Elsa Elisabet Anderssonin kanssa ja pariskunta sai kolme tytärtä. Strömbergiä on luonnehdittu seuraihmiseksi, jolla oli hyvä itsehillintä. Nuorempana hän harrasti purjehdusta, ratsastusta, metsästystä ja matkustelua, vanhempana taas klassista musiikkia ja kävelyretkiä Helsingin Eteläsatamaan.


title: Gottfrid Strömberg

text: Gottfrid Strömberg vietti lapsuutensa teknisessä ympäristössä ja oli kiinnostunut tekniikasta. Varkaus oli tuolloin Suomen laivanrakennuksen keskus, ja Strömberg osoitti teknistä lahjakkuuttaan rakentamalla höyrykoneita ja höyryllä toimivia pienoislaivoja.


title: Gottfrid Strömberg

text: Kouluaikanaan Turussa Strömberg oli luokkansa priimus ja jo tuolloin kiinnostunut sähkötekniikasta. Jo koulupoikana vuonna 1880 hän rakensi Suomen ensimmäisen ￼￼tasavirtakoneen￼￼ ja vuonna 1881 ensimmäisen sähkögeneraattorinsa. Ajankohdan varhaisuudesta kertoo se, että Thomas Alva Edison oli keksinyt hehkulampun vain kaksi vuotta aikaisemmin. Strömberg aloitti koneenrakennuksen opiskelun 18-vuotiaana Helsingissä Polyteknillisessä opistossa 1881 ja tutustui opintojen loppuvaiheessa hieman myös sähkötekniikkaan.


title: Gottfrid Strömberg

text: Valmistuttuaan insinööriksi 1885 Strömberg opiskeli valtion apurahan turvin sähkötekniikkaa Berliinin kuninkaallisessa teknisessä korkeakoulussa Charlottenburgissa ja Hannoverin teknillisessä korkeakoulussa vuodesta 1885 vuoteen 1887. Sähkötekniikan johtavassa maassa hänellä oli tilaisuus perehtyä tuotannon viimeisiin saavutuksiin ja nähdä, mitä ja miten saksalainen sähköteollisuus, Siemens & Halske etunenässä, valmisti.


title: Gottfrid Strömberg

text:
Strömberg toimi Polyteknillisen opiston (myöh. Teknillinen korkeakoulu) ensimmäisenä sähkötekniikan opettajana vuosina 1887–1894.
Strömberg oli sähkötekniikan opetuksen uranuurtaja: hänen oppilaitaan olivat kaikki sähköinsinööreiksi 1800-luvun lopulla valmistuneet, muun muassa Teknillisen korkeakoulun ensimmäiset sähkötekniikan professorit.
Samanaikaisesti hän työskenteli edustajana sähkökonetehdas Paul Wahl & Co:lla.


title: Gottfrid Strömberg

text: Vuonna 1889 Strömberg perusti Gottfr. Strömbergin sähköliikkeen, josta muodostettiin Ab Gottfr. Strömberg Oy -niminen osakeyhtiö 1909. Hän oli yhtiön toimitusjohtaja vuoteen 1919 saakka sekä yhtiön hallituksen puheenjohtaja ja jäsen kuolemaansa saakka. Yritys toimi aluksi Helsingin Kampissa, mutta siirtyi vuosisadan vaihteessa ensin Sörnäisiin ja sitten ensimmäisen maailmansodan aikana Pitäjänmäelle. Yhtiön nimeksi tuli myöhemmin Oy Strömberg Ab ja se siirtyi vuonna 1987 ruotsalaisen ASEA:n omistukseen, josta seuraavana vuonna tuli ABB. Strömberg sai ansioistaan vuorineuvoksen arvonimen vuonna 1933.


title: Pääskyvuoren kasarmi

text: Pääskyvuoren kasarmi on Pääskyvuoressa, Turussa sijaitseva kasarmialue. Kasarmialue on rakentunut toisen maailmansodan aikana Pääskyvuoren rinteeseen ammustuotantoa varten louhittujen luolien ympärille. Vuonna 1945 alueelle rakennettiin kasarmirakennus Turun Ilmatorjuntapatteristolle (TurItPsto). Patteristo toimi kasarmilla vuoteen 1963 kunnes se siirtyi suurempiin tiloihin Heikkilän kasarmille. Samana vuonna tiloihin siirtyi 2. Erillinen Viestikomppania (2.ErVK).


title: Pääskyvuoren kasarmi

text: Viestikomppania yhdistettiin Heikkilässä sijaitsevien ilmatorjuntapatteriston ja Toisen Erillisen Autokomppanian kanssa Varsinais-Suomen Ilmatorjuntarykmentiksi vuonna 1989. Vuonna 1994 viestikomppania siirtyi Riihimäen Viestirykmenttiin. Alueella toimi vielä vuosina 1996 - 1997 Turun rannikkorykmentin esikuntapatteri. Esikuntapatterin poistuttua Pansioon ei alueella ole enää koulutettu varusmiehiä. Kasarmialueella toimii Pääesikunnan alainen Etelä-Suomen Johtamisjärjestelmäkeskus.


title: Pääskyvuoren kasarmi

text: Kasarmialueelle rakennettiin vuonna 1964 Pääskyvuoren linkkitorni, joka on Turun korkein rakennus. Vuonna 2006 toteutuneella maanvaihtosopimuksella Turun kaupunki sai haltuunsa suurimman osan kasarmialueesta valtiolta. Alueelle kaavoitetaan muun muassa pienkerrostaloasutusta. Suojellun kasarmirakennuksen kaupunki vuokrasi taiteilijoille työtiloiksi. Taiteilijat muuttivat kasarmiin loppukeväästä 2009 ja kasarmirakennus kulkee nyt nimellä Taiteilijatalo Fimbul.


title: 65 Degrees North

text: 65 Degrees North on oululainen vuonna 2004 perustettu englanninkielinen verkkolehti, jonka toimituskunta koostuu vapaaehtoisista englantia puhuvista, useita eri kansallisuuksia edustavista henkilöistä. Lehti on yksi Suomen harvoista englanninkielisistä lehdistä, ja se käsittelee oululaista arkipäivää, kulttuuria ja tapahtumia. Päätoimittajana toimii Oulun kaupungin keskushallinnon Innovaatiot ja markkinointi -ryhmässä toimiva hollantilaissyntyinen Ata Bos.


title: 65 Degrees North

text: Lehti perustettiin Ata Bosin johdolla vuonna 2004 tuottamaan englanninkielistä informaatiota oululaisesta kulttuurista ja tapahtumista Oulun seudulla asuville maahanmuuttajille. Ensimmäisen kerran lehti julkaistiin lokakuussa 2005. Lehden toimittajakunta on monikansallinen, ja se työllistää kolme osa-aikaista toimittajaa.


title: Georg Strömberg

text: Georg Adolf (G. A.) Strömberg (6. syyskuuta 1823 Helsinki – 31. tammikuuta 1906 Helsinki) oli suomalainen upseeri ja insinööri, joka toimi Suomen valtion rautateiden ensimmäisenä pääjohtajana vuosina 1862–1903. Tuona aikana rakennettiin lähes koko Suomen rataverkko.


title: Georg Strömberg

text: Strömbergin vanhemmat olivat tunnettuun kauppiassukuun kuulunut Helsingin oikeuspormestari ja laamanni Johan Adolf Strömberg sekä Antoinette Agricola. Hän kävi Haminan kadettikoulun vuosina 1838–1844 ja palveli sitten ensin vänrikkinä 6. kevyessä tykistöpatteristossa 1844–1847 ja vuodesta 1847 lähtien luutnanttina sotilaallisesti järjestetyssä tie- ja vesikulkulaitosten insinöörikunnassa (joka oli osa Tie- ja vesikulkulaitosten johtokuntaa). Strömberg ylennettiin 1857 kapteeniksi ja 1861 everstiluutnantiksi.


title: Georg Strömberg

text: Vuonna 1849 Strömberg sai määräyksen tutkia mahdollisuutta rakentaa rautatie Helsingistä eteläiseen Hämeeseen. Kun päätös Helsingin ja Hämeenlinnan välisen radan rakentamisesta tehtiin, hänet nimitettiin 1858 rakennustyötä johtaneen Knut Stjernvallin apulaiseksi. Tämän Suomen ensimmäisen rautatien valmistuttua maaliskuussa 1862 Strömberg nimettiin sen vt. päälliköksi. Hänen virkansa vakinaistettiin vuonna 1871. Tie- ja vesikulkulaitosten ylihallituksen alaisena rautatiepäällikkönä hän sai johdettavakseen myös Suomen muut ratayhteydet sitä mukaa kun ne valmistuivat, tosin viraston johtosääntö ei jättänyt rautatiepäällikölle paljoakaan itsenäistä toimivaltaa. Strömberg oli myös Riihimäen-Pietarin ratarakennuksen piiri-insinöörinä 1868–1870.


title: Georg Strömberg

text: Rautatiepäällikön kansliasta muodostettiin vuonna 1877 itsenäinen virasto, Rautatiehallitus, ja Strömberg nimitettiin sen ensimmäiseksi pääjohtajaksi. Hän oli tiettävästi pidetty valtion rautateiden henkilökunnan keskuudessa. Strömbergin koko nelikymmenvuotisen johtajakauden aikana Suomeen rakennettiin 3 000 kilometriä rautateitä ja kalusto modernisoitui suuresti. Hän jäi eläkkeelle vasta 80-vuotiaana, minkä jälkeen rautatiehallituksen johto venäläistettiin osana sortovuosien yhtenäistämispolitiikkaa. Strömberg sai 1872 valtioneuvoksen ja 1886 todellisen valtioneuvoksen arvonimen. Hän oli vuodesta 1874 Helsingin kaupunginvaltuuston jäsenenä. Strömberg osallistui vuonna 1873 Rautatievirkamiesliiton perustavaan kokoukseen.


title: Ranskan Grand Prix 2008

text: Ranskan Grand Prix 2008 oli Formula 1 -kauden kahdeksas osakilpailu, joka kilpailtiin 22. kesäkuuta Magny-Cours’n moottoriradalla Ranskassa.


title: Ranskan Grand Prix 2008

text: Kilpailu oli viimeinen Ranskan Grand Prix Magny-Cours’n radalla.


title: Ranskan Grand Prix 2008

text: Viikko ennen Ranskan GP:n alkua saatiin ikäviä uutisia kun Toyotan entinen tallipäällikkö Ove Andersson kuoli 11. kesäkuuta ajettuaan nokkakolarin rekan kanssa Etelä-Afrikassa ajetussa vanhojen autojen Milligan Classic Rallyssa. Toyota autojen, mekaanikkojen ja kuljettajien ajohaalareita koristivat mustat surunauhat.


title: Ranskan Grand Prix 2008

text: Kilpailua johti aluksi isolla erolla Kimi Räikkönen, mutta hänen Ferrarinsa pakoputki irtosi ja rikkoi moottorikatetta auton oikealla puolella. Pakoputken rikkoutuminen aiheutti lämpöongelmia ja tehojen putoamista, joka näkyi suorananopeuden putoamisena ja heikkona kiihtyvyytenä hitaista mutkista. Räikkönen sijoittui ongelmista huolimatta toiseksi. Kilpailun voitti Ferrarin Felipe Massa. Kolmanneksi sijoittui Toyotan Jarno Trulli, jolle palkintosija oli ensimmäinen sitten Espanjan GP:n 2005. Samalla palkintokorokesijoitus oli Toyotalle ensimmäinen sitten Australian GP:n 2006.


title: Ranskan Grand Prix 2008

text: Massa nousi voittonsa myötä ensimmäistä kertaa urallaan MM-sarjan johtoon. Samalla Massasta tuli ensimmäinen brasilialainen sitten Ayrton Sennan kaudella , joka on ollut kuljettajien MM-sarjan kärjessä.


title: Atia Balba Caesonia

text: Atia Balba Caesonia (85 eaa.–43 eaa.) oli keisari Augustuksen äiti ja Julius Caesarin siskontytär. Atian isä oli preetori Marcus Atius Balbus ja hänen äitinsä Julia oli toiseksi vanhin Julius Caesarin siskoista.


title: Atia Balba Caesonia

text: Atia meni naimisiin Gaius Octaviuksen kanssa. Octavius oli varakas plebeiji Latiumin alueen eteläosassa olevasta Velitraen kaupungista. Octavius eteni urallaan aina Makedonian maaherraksi asti. Atia ja Octavius saivat kaksi lasta, tyttären Octavia minorin ja pojan Gaius Octaviuksen. Vuonna 59 eaa. Octavius kuoli ja Atia meni uusiin naimisiin Lucius Marcius Philippuksen kanssa. Philippus oli vuoden 56 eaa. konsuli.


title: Atia Balba Caesonia

text: Kun Caesar murhattiin vuonna 44 eaa. Atia ja Philippus pelkäsivät Octaviuksen puolesta ja pyysivät tätä ottamasta vastaan Caesarin perintöä. Atia kuoli Octaviuksen ollessa konsulina toista kertaa vuonna 43 eaa.


title: Britannian Grand Prix 2008

text: Britannian Grand Prix 2008 (virallisesti 2008 Formula 1 Santander British Grand Prix) oli Formula 1 -kauden 2008 yhdeksäs osakilpailu, joka ajettiin 6. heinäkuuta Silverstonen moottoriradalla Englannissa. Kilpailun tunnelmaa varjosti tieto siitä, että GP siirtyisi perinteikkäästä Silverstonesta Donington Parkiin kaudesta 2010 alkaen. Näin ei lopulta kuitenkaan käynyt.


title: Britannian Grand Prix 2008

text: Kilpailu ajettiin sadekelin kilpailuna, joten renkaiden vaihtoon liittyviä pakotteita ei ollut. Parhaan lähdön sai Lewis Hamilton, joka nousi lähdössä neljännestä ruudusta Heikki Kovalaisen rinnalle ohi Kimi Räikkösen ja Mark Webberin. Kovalaisen lähtö onnistui myös hyvin, ja hän pystyi pitämään kärkipaikan ensimmäisellä kierroksella, vaikka McLaren-autot koskettivatkin kevyesti toisiaan ensimmäisissä mutkissa. Kimi Räikkönen piti kolmannen sijansa. Mark Webber ja Felipe Massa pyörähtivät ensimmäisellä kierroksella. Vahvana sadekelin kuljettajana Fernando Alonso nosti itsensä Nick Heidfeldin ohi neljänneksi kolmannella kierroksella. Hamilton onnistui ohittamaan Kovalaisen viidennellä kierroksella ja sai välittömästi tehtyä eroa Kovalaiseen. Kierrosajat olivat tässä vaiheessa n. 15 sekuntia heikompia kuin aika-ajoissa kuivalla kelillä.


title: Britannian Grand Prix 2008

text: Olosuhteet radalla olivat vaikeat ja kisassa nähtiin lukuisia pyörähdyksiä märällä radalla. Kovalainen pyörähti 10. kierroksella, jolloin Räikkönen pääsi hänen ohitseen toiseksi. Kovalainen pääsi nopeasti jatkamaan kilpailua kolmannella sijalla. 11. kierroksella ilmoitettiin tiimiradion kautta, että lisää sadetta on luvassa viiden minuutin kuluessa. Ensimmäisten varikkopysähdysten lähestyessä kierroksilla 17 ja 18 Räikkönen pystyi ottamaan Hamiltonia kiinni sekunnin kierroksella, päästen jo parin sekunnin päähän iskuetäisyydelle. Hamilton ja Massa tulivat peräkkäin sisään kierroksella 22. Ferrarin ratkaisu oli jättää samat välikelin renkaat Räikkösen alle, kun taas Hamiltonille vaihdettiin uudet renkaat. Hamilton sai pidettyä kärkipaikan varikkokäynnin jälkeen, vaikka eroa oli alle sekunti varikolle saavuttaessa. Sade alkoi uudelleen, ja kolmella seuraavalla kierroksella Hamilton sai tehtyä yhdeksän sekuntia eroa Räikköseen.


title: Britannian Grand Prix 2008

text: 28. kierroksella rengasongelmien kanssa paininut Räikkönen joutui antautumaan Kovalaiselle, mutta samalla Heidfeld siirtyi molempien ohi toiseksi. Räikkösen kierrosajat olivat noin viisi sekuntia kärkeä huonompia. 31. kierroksella Räikkönen tuli viimein sisään vaihtamaan uudet välikelin pyörät ja otti riittävästi polttoainetta koko kisan loppuun ajamiseen. Räikkösen sijoitus varikkokäynnin jälkeen oli 11:s. Kovalaisella oli myös ongelmia kierrosaikojen kanssa, ja Kubica onnistuikin ohittamaan hänet kierroksella 35 nousten kolmanneksi. Kovalainen tuli saman tien varikolle hakemaan uudet välikelin renkaat palaten radalle yhdeksäntenä. Samalla vesisade rankkeni huomattavasti. Radalla nähtiin useita spinnauksia, kun vuorotellen muun muassa Hamilton, Massa ja Räikkönen kävivät ruohikon puolella. Hamilton tuli toisen kerran sisään kierroksella 39 ja valitsi edelleen välikelin renkaat luottaen pian kuivuvaan keliin.


title: Britannian Grand Prix 2008

text: Rubens Barrichello valitsi aiemmin täydet sadekelin renkaat ja onnistuikin nousemaan kierroksella 41 Alonson ohi jo neljänneksi. Samalla kierroksella Nico Rosberg ajoi Timo Glockin perään, mutta kumpikin pystyi jatkamaan kilpailua. Rosberg joutui kuitenkin vaihdattamaan autonsa etusiiven. 43 kierroksen jälkeen Barrichello nousi jo Jarno Trullin ja Heidfeldinkin ohi toiseksi ajaen edelleen Hamiltonia nopeampia kierrosaikoja. Hamilton oli tässä vaiheessa vielä yli 40 sekuntia Barrichelloa edellä. 47. kierroksella Barrichello kävi vaihtamassa välikelin pyörät takaisin alle pyrkien varmistamaan palkintopallisijoituksen kuivuvalla radalla.


title: Britannian Grand Prix 2008

text: Kovalainen pyörähti 50. kierroksella, jolloin Alonso ja Räikkönen pääsivät kuittaamaan hänet. Näin Räikkönen nousi viidenneksi ja Kovalainen jatkoi kisaa kuudentena. 53. kierroksella Räikkösellä oli hyvä paikka ohittaa Alonso, mutta Alonso pystyi pitämään oven kiinni. Seuraavalla kierroksella Räikkönen kuitenkin pääsi ohi ottaen kiinnityksen MM-sarjan jaettuun kärkipaikkaan, johon hänen pisteensä riittäisivät, mikäli tässä järjestyksessä tultaisiin maaliin.


title: Britannian Grand Prix 2008

text: 58. kierroksella Kovalainen pystyi muutaman kierroksen painostuksen jälkeen ohittamaan Alonson nousten viidenneksi. Hamilton oli tässä vaiheessa jo yli minuutin kakkosena ajavaa Heidfeldia edellä. Barrichello oli kolmantena ja Räikkönen edelleen neljäntenä. Tässä järjestyksessä tultiin myös maaliin. Kaksi viimeistä pistesijaa menivät Trullille ja Kazuki Nakajimalle.


title: SCORM

text: SCORM ("Shareable Content Object Reference Model") on joukko digitaalisen oppimateriaalin standardeja ja määrityksiä. Tarkoitus on saada aikaan standardoituja oppimateriaaleja, jotka toimivat erilaisissa oppimisympäristöissä. SCORMin kehitystyö alkoi Yhdysvaltain armeijan tarpeista, mutta myöhemmin sitä on jatkettu sekä yksityisellä että julkisella sektorilla. Sen tavoitteena on alusta- ja teknologiariippumaton sekä uudelleenkäytettävä sisältö. SCORM on tekninen määrittely eikä sisällä pedagogisia näkökulmia.


title: SCORM

text: Kehittämisen tavoitteena on alusta- ja teknologiariippumaton sekä uudelleenkäytettävä sisältö. Scormin mukaiset kurssisisällöt ovat modulaarisia ja voivat sisältää muun muassa oppimisaihioita, tekstisisältöjä, tehtäviä ja testejä. Modulaarisuus mahdollistaa sisällön osien uudelleenkäytön eri kursseilla (siirrettävyys). Tavoitteena on myös moduulien kuvaustavat hakutoimintoja varten. Moduulien väliset suhteet sekvensseinä on myös kehitystavoitteena. SCORMin avulla sisällön tuottamiskustannukset vähenevät radikaalisti.


title: SCORM

text: Amerikkalainen ADL (Advanced Ditributed Learning) on sertifioinut toukokuussa 2010 301 SCORM-tuotetta ja 329 tuotetta ovat yhteensopivia .


title: SCORM

text: SCORMin nykyinen versio (edition) on 3 vuodelta 2004. Vuonna 2004 on kehitetty uudempaa versiota (edition) 4, josta uusin versio on 1.1. Se on tällä hetkellä beta-testaus¬vaiheessa.


title: SCORM

text: SCORM jakautuu kolmeen osaan. Sisällön paketointi määrittelee kuinka sisällöt tulisi pakata ja kuvata. Se perustuu pääosin XML:ään. Ajonaikainen Run Time -osa määrittelee, kuinka sisältö asentuu ja toimii oppimisympäristössä. Se perustuu JavaScript-tyyliseen ECMAScriptiin. Sekvenssiosa määrittelee, kuinka oppija voi navigoida ja selata kurssin osia. Tämä osa on toteutettu XML-muotoisilla säännöillä ja attribuuteilla.


title: SCORM

text: SCORM kurssipaketti on looginen tiedostohakemisto (kansio). Hakemistossa on yksi erityinen tiedosto, joka kuvaa tietoja ja niiden muotoja (XML:n XSD). Tiedosto kuvaa käytetyn sekä uudelleen käytetyn sisällön. Packaging Interchange File (PIF) kuvaa kurssitiedot tiivistetysti WWW-jakelua varten. Pakettien sisältämät tiedot ja niiden järjestely muistuttavat avoimien dokumenttien ODF-muotoa (Open Document Format).


title: SCORM

text: SCORM sisältää ilmaisen SCORM Test Suite testausjärjestelmän, jolla voidaan testata, noudattaako paketti LMS:ää (Learning Management System) ja SCO:ta (Shareable Content Objects).


title: SCORM

text: SCORM-paketteja voi muokata avoimen lähdekoodin ohjelmalla eXe. Sillä voi muokata myös IMS-paketteja SCORMin lisäksi. Ohjelman eXe kehitysprojekti ei ole enää aktiivinen (maaliskuu 2010). Tuote on sisällytetty iDevice-skeemoiksi, jota WikiEducator käyttää hyväksi.


title: Kustaa Pukkinen

text: Kustaa E. Pukkinen, lempinimeltään Köpi, (28. elokuuta 1897 Isokyrö – 30. elokuuta 1926) oli vaasalainen lentäjäluutnantti. Hän oli oman aikansa suuria lentäjäsankareita Suomessa, ja ensimmäinen lentäjä, joka sai arvostetun Harmon-patsaan ansioistaan vuonna 1927. Luutnantti Pukkinen oli arvostettu lentäjä, ja hän toimi muun muassa lento-oppilaiden tarkastuslentäjänä eri Ilmailuvoimien yksiköissä. Hän kuoli lento-onnettomuudessa Viipurissa.


title: Kustaa Pukkinen

text: Kustaa Pukkinen kunnostautui hyvänä ja taitavana lentäjänä Ilmailuvoimien värikkäinä alkuaikoina. Ilmailuvoimien ensimmäinen lento Petsamoon tapahtui huhtikuussa vuonna 1925. Lennon tarkoituksena oli selvittää Petsamon alueen lentokartoitusmahdollisuuksia. Koneena oli I.V.L. A.22 Hansa, tunnukseltaan 4 F 52. Lentäjät tällä reissulla olivat Ilmailuvoimien komentaja majuri Aarne Somersalo sekä vänrikki Kustaa ”Köpi” Pukkinen. Vaiheikkaalla matkalla sattui ja tapahtui kaikenlaista, loppujen lopuksi myös pakkolasku paluulennolla Roshjärvellä 15 kilometriä rajalta ja 50 kilometriä Salmijärveltä Ivaloon päin. Syynä oli moottorihäiriö, venttiilivika joka korjattiin, ja matka jatkui kotiin päin. Kustaa Pukkinen toimi lentäjänä lukuisilla Ilmailuvoimien matkalennoilla, jotka suuntautuivat ympäri Suomea noina vuosina.


title: Kustaa Pukkinen

text: 8. elokuuta 1926 oli Ilmailuvoimien komentajan puolivuotistarkastus Viipurin merilentoasemalla, ja Pukkinen oli komennettu Santahaminasta lentämään viipurilaisohjaajille tarkastuslentoja. Luutnantti Pukkinen oli lentänyt samalla Hansa-koneella jo muutamia tarkastuslentoja aiemmin päivällä.


title: Kustaa Pukkinen

text: Kellukkeilla varustetun Hansan nähtiin nousevan noin sataan metriin, kun se syöksyi Latukkaniemen rantaveteen. Pikavene lähetettiin paikalle viidessä minuutissa. Hansa oli tuhoutuneena ja palasiksi hajonneena matalassa rantavedessä. Koneessa mukana ollut kersantti Urho Ossi Siren (s. 1. huhtikuuta 1899 Lappeenranta) oli saanut heti surmansa. Luutnantti Pukkinen eli jonkin aikaa. Sairaalassa molemmat todettiin kuolleiksi.


title: Kustaa Pukkinen

text: Koneen tuhon syyksi todettiin tutkimuksissa kellukkeita yhdistävän ensimmäisen teräsputken katkeaminen. Tätä putkea jännitti lennossa molemmista siivistä tullut vetojännitys. Putken katketessa siivet löivät välittömästi yhteen ja kone syöksyi alas. Tätä murtokohtaa yhdisti teräksinen juotettu hela, joka peitti putken näkyvyyden sillä kohtaa. Lentokone oli täydellisesti korjattu ja tarkastettu lentokonetehtaalla marraskuussa 1925. Kone oli tyypiltään kotimaassa lisenssillä valmistettu Hansa-Brandenburg eli I.V.L. A.22 Hansa, ja sen tunnus oli 4 F 35.


title: Kustaa Pukkinen

text: Juuri ennen kohtalokasta lentoa luutnantti Pukkinen, majuri Vuori ja kapteeni Nystedt tarkistivat katkenneen putken kiinnityskohtia, mutta he eivät huomanneet mitään, koska putki oli ruostunut sisältäpäin. Onnettomuuden johdosta Hansa-koneisiin vaihdettiin uudet tukevammat teräsputket.


title: Kustaa Pukkinen

text:
Kustaa Pukkinen oli Suomessa ensimmäinen lentäjä, joka sai Harmon-patsaan. Alkuperäinen Harmon-lentäjäpatsas oli Kustaa Pukkisen haudalla Helsingin Hietaniemen hautausmaalla, josta se katosi vuonna 1986 käsittämättömästi. Hautakivessä on teksti:
"Lentäjäluutnantti Kustaa E Pukkinen 28.8.1897–30.8.1926 PRO PATRIA
Suomen parhaimmalle lentäjälle 1926 - Kansainväliseltä lentäjäliitolta (L.I.A.)"


title: Kustaa Pukkinen

text: Vaasan Lentoharrastajain kerho valmisti Hol's der Teufel-liitokoneen (suomeksi ”voi piru vieköön”) joulukuussa 1934. Se oli kerhon ensimmäinen liitokone, ja sai nimen ”Köpi” vaasalaisen Pukkisen lempinimen mukaan. Kone oli saksalaisista piirustuksista rakennettu ja se oli aivan ensimmäisiä liitokoneita Suomessa. Se sai tunnuksen OH-KÖPI ja oli ainoa laatuaan Suomessa. Ensilento tapahtui 28. helmikuuta 1935 ja sillä lennettiin vuoteen 1939. Kone vaurioitui talvisodan pommituksissa ollessaan kaupungissa varastoituna, muun muassa sen toinen siipi paloi. Koneella ei enää lennetty sotien jälkeen. Lopullisesti kone tuhoutui Vaasan lentokentän laidalla olleen vanhan pienen lentokonevajan eli ”Smolik”-hallin purkutöissä 1960-luvulla. Jäljelle jääneet osat, runkopuomi ja peräsin lahjoitettiin Ilmailumuseoyhdistykselle, ja edelleen Suomen ilmailumuseoon.Kuva Köpi-liitokoneesta


title: Röytän ratapiha

text: Röytän ratapiha on rautatieliikennepaikka Suomen rataverkkoon kuuluvalla rataosalla ja se on samalla rataosan eteläinen pääteliikennepaikka. Liikennepaikka on otettu käyttöön vuonna 1928 rataosan valmistuessa.


title: Röytän ratapiha

text: Liikennepaikka palvelee pääasiassa Outokummun terästehtaan tavarakuljetuksia. Ratapihalta on raideyhteys tehtaan ratapihalle.


title: Röytän ratapiha

text: Liikennepaikka on miehittämätön, ja kaikki liikenne tapahtuu vaihtotyönä. Liikkumisluvat annetaan radiolla Torniosta käsin, paitsi silloin, kun Tornion liikennepaikka on kaukokäytössä, jolloin luvat annetaan Oulusta.


title: Röytän ratapiha

text: Röytän asemarakennus on rakennettu vuonna 1928 rautatiehallituksen arkkitehti Thure Hellströmin laatimien laituri-tyyppisten liikennepaikkojen asemarakennuspiirustusten mukaan, kuitenkin peilikuvana.


title: Vientirauha

text: Vientirauha Oy oli vuonna 1920 perustettu suomalainen lakonmurtajakaarti, johon kuului enimmillään 34 000 jäsentä.


title: Vientirauha

text: Suomalaiset kommunistit ja sosiaalidemokraatit kävivät 1920-luvun alussa valtataistelua Suomen Ammattijärjestön ja ammattiliittojen johdosta. Työnantajat eivät kuitenkaan tunnustaneet ammattijärjestöjä neuvottelukumppaneiksi ja perustivat Vientirauha Oy:n vuonna 1920 murtamaan lakkoja. Keskeisiä henkilöitä perustamisessa olivat Kymin Oy:n johtaja Einar Ahlman ja G. A. Serlachius Oy:n johtaja Gösta Serlachius. Vientirauha Oy:ta johti aktivisti ja jääkärivärväri Martti Pihkala, jonka mukaan järjestöä kutsuttiin myös "Pihkalan kaartiksi". Aluksi Vientirauhan toimintaa rahoitti paperiteollisuus mutta 1920-luvun kuluessa mukaan liittyivät kaikki keskeiset työnantajaliitot. Lakon murtaminen oli mahdollista niillä aloilla joilla työssä ei tarvittu erityistä ammattitaitoa. Erikoisosaamista vaativien alojen lakkojen murtamista varten perustettiin rinnakkaisjärjestö Teknisen Työn Turva mutta tämä järjestö jäi lyhytikäiseksi.


title: Vientirauha

text: Lakonmurtajat Vientirauha hankki joko suojeluskuntajärjestön kautta tai värvärien verkoston avulla. Lakonmurtajat olivat usein maalaistalojen poikia tai varakkaampia mökkiläisiä ja Etelä-Pohjanmaa oli keskeinen värväysalue. Mukana oli useita jääkäriliikkeessä toimineita sekä Suomen sisällissotaan valkoisten puolella osallistuneita. Yksi järjestön tunnetuimmista asiamiehistä oli Etelä-Pohjanmaalla Vihtori Kosola.


title: Vientirauha

text: Vientirauha Oy:n työntekijät pitivät lakkoilijoiden toimintaa Neuvostoliiton tukemana työmaaterrorina, kun taas lakkoilijat pitivät Vientirauha Oy:n työntekijöitä elinehtojensa polkijoina. 1920-luvun lakot olivat usein erittäin pitkiä, esimerkiksi maanlaajuinen satamalakko 1928–1929 kesti kymmenen kuukautta, ja näiden lakkojen murtamista työnantajat koettivat toteuttaa Vientirauha Oy:n avulla. Vientirauhan toiminta päättyi lopullisesti vuonna 1940 talvisodan aikana työnantaja- ja työntekijäjärjestöjen välillä solmittuun tammikuun kihlaukseen.


title: Vadim Delone

text: Vadim Nikolajevitš Delone (, 1947–1983) oli venäläinen runoilija ja toisinajattelija, joka osallistui Punaisella torilla vuonna 1968 järjestettyyn, Prahan kevään sotilaallista tukahduttamista vastustaneeseen mielenosoitukseen.


title: Vadim Delone

text: Vadim Delone syntyi venäläis-ranskalaiseen neuvostoälymystöperheeseen. Hänen isoisänsä Boris Delone oli tunnettu neuvostoliittolainen matemaatikko ja Delone-triangulaation keksijä. Eräs hänen esi-isistään oli markiisi Bernard-René Jordan de Launay, joka oli Bastiljin viimeinen komendantti ja jonka linnaan hyökännyt väkijoukko surmasi.


title: Vadim Delone

text: Delone opiskeli Moskovan matškolassa (, ) n:o 2, yhdessä Venäjän sen ajan parhaista oppilaitoksista, ja myöhemmin Moskovan pedagogisen instituutin filologian laitoksella. Hän myös työskenteli opiskeluaikoinaan "Literaturnaja gazetan" freelancetoimittajana.


title: Vadim Delone

text: Delone alkoi harrastaa runoutta 13-vuotiaana. Hänen teoksiaan jaeltiin samizdatin välityksellä, ja osa niistä julkaistiin ulkomailla. 22. tammikuuta 1967 Delone osallistui Puškinin aukiolla pidettyyn mielenosoitukseen, jonka tarkoituksena oli protestoida Aleksandr Ginzburgin ja Juri Galanskovin pidätystä sekä Neuvostoliiton rikoslain artikloja 70 ja 190 vastaan, joiden aiheina olivat ”neuvostovastainen yllytys” sekä ”neuvostohallituksen herjaaminen”. Delone pidätettiin ja tuomittiin vuoden ehdonalaiseen vankeuteen rikoslain artiklan 190 mukaisesti. Saman kokoontumisen toinen järjestäjä Vladimir Bukovski sai paljon ankaramman rangaistuksen – kolme vuotta työleirillä. Tuomioiden eroavaisuus ahdisti Delonea, joka selitti oman rangaistuksensa suhteellista vaisuutta sukulaistensa vaikutuksella.


title: Vadim Delone

text: Delonen saama tuomio vaati häntä muuttamaan pois Moskovasta, joten hän matkasi Novosibirskin yliopistoon ystävänsä ja isoisänsä oppilaan Aleksandr Aleksandrovin luokse. Novosibirskissa hän jatkoi kielitieteen opintojaan ja kirjoitti runoja. Samoihin aikoihin hänen kirjoituksiaan ilmestyi ensimmäisen kerran ulkomailla pariisilaisessa lehdessä. Delone oli myös järjestämässä tuolloin puolilaillisen muusikon Aleksandr Galitšin konserttia. Vuoden 1968 alussa Galanskovin ja Ginzburgin tapauksen oikeuskäsittelyn jälkeen Delone kirjoitti avoimen kirjeen "Literaturnaja Gazetaan", jossa hän ylisti edellä mainittujen henkilöiden urheutta. Kirje julkaistiin newyorkilaisessa sanomalehdessä "Novoe Russkoe Slovo" ().


title: Vadim Delone

text: Kesäkuussa 1968 Delone palasi Moskovaan. 25. elokuuta 1968 hän ja seitsemän muuta toisinajattelijaa järjestivät kuuluisan Prahan kevättä tukeneen mielenosoituksen Punaisella torilla lähellä Moskovan Kremliä. Delone ja Pavel Litvinov itse asiassa pitelivät kuuluisaa banderollia, johon oli kirjoitettu sanat ”ЗА ВАШУ И НАШУ СВОБОДУ” ().


title: Vadim Delone

text: Seitsemän henkilöä pidätettiin, ja oikeudessa Delone ilmoitti, että aukiolla vietetyt vapauden viisi minuuttia olivat häntä todennäköisesti odottavien vankilavuosien arvoisia. Puolustuksen yritykset vakuuttaa oikeusistuin siitä, että mielenosoittajien toiminnassa ei ollut mitään rikollisia piirteitä, olivat hyödyttömiä. Erään mielipiteen mukaan tuomio oli annettu jo ennen oikeuskäsittelyä. Delone tuomittiin kahdeksi vuodeksi ja kymmeneksi kuukaudeksi työleirille. Hän suoritti rangaistuksensa Tjumenin alueella Länsi-Siperiassa.


title: Vadim Delone

text: Kesäkuussa 1971 Delone oli kärsinyt tuomionsa loppuun ja palasi Moskovaan. Vuonna 1973 hänen vaimonsa I. Belgorodkaja pidätettiin osallisuudesta maanalaiseen julkaisuun "Hronika Tekuštših Sobyti" (, ). Belgorodkaja vapautettiin 1975, ja he muuttivat yhdessä Ranskaan. Delanolta ilmestyi 1979 "Echo"-lehdessä tarina nimeltä "Muotokuvia väkäisessä kehyksessä".


title: Vadim Delone

text: Delone kuoli sydänkohtaukseen 13. kesäkuuta 1983. Vuonna 1984 hänelle myönnettiin postuumisti Vladimir Dal -palkinto. Hänen runouttaan on julkaistu Venäjällä vuodesta 1989 lähtien.


title: Martti Kadenius

text: Martti Kadenius (s. 11. elokuuta 1955 Tornio) on suomalainen teatterinäyttelijä ja -ohjaaja. Hänen tunnetuimpia töitään ovat Velho-oopperan Käärmeen miespäärooli Iso-Venne, sekä muita pienempiä rooleja. Ohjaajana mm. "Maa on syntinen laulu", Velhotar, Selekosen Ihimisiä, Rosvo-Perttunen, Läkkisepän Onni, Piaf-Pariisin Pikku Varpunen, Ruoka Hissi, Keisarin Narri,Över Älven, Mestari, Minä Kirjailijatar, Elämäni Kronikka, Benjamin, Mukka - olen toinen kuin tiedät. Kadenius on näytellyt lukuisissa näytelmissä niin Suomessa kuin Ruotsissa. Kadenius on toiminut myös teatterikriitikkona, sekä kirjoittanut lukuisia kulttuuripoliittisia artikkeleita eri lehtiin.


title: Euroopan Grand Prix 2008

text: Euroopan Grand Prix 2008 (virallisesti 2008 Formula 1 Telefónica Grand Prix of Europe) oli Formula 1 -kauden 2008 12. osakilpailu, joka ajettiin 24. elokuuta ensimmäisen kerran Valencian katuradalla Valenciassa Espanjassa. Fernando Alonson kilpailu päättyi jo ensimmäisellä kierroksella osuttuaan Kazuki Nakajiman perään. Kilpailun voitti Ferrarin Felipe Massa.


title: Euroopan Grand Prix 2008

text: Valencian katurata sijaitsee Valenciassa, Espanjassa. Radalla ajettiin ensimmäistä kertaa tällä kaudella. Tapahtuma tullaan järjestämään jatkossakin nimellä Euroopan GP, sillä Espanjan GP on varattu Barcelonassa samana vuonna ajettavalle osakilpailulle.


title: Euroopan Grand Prix 2008

text: Rata kiertää kaupungin sataman ympäri. Radan on suunnitellut saksalainen Hermann Tilke, joka on suunnitellut useimmat viime vuosina käyttöönotetut F1-radat.


title: Euroopan Grand Prix 2008

text: Sopimus kisan järjestämisestä syntyi 1. kesäkuuta 2007, kun Bernie Ecclestone ja järjestäjät tekijät seitsemän vuoden mittaisen sopimuksen. Rataprofiili julkistettiin 19. heinäkuuta 2007. Radan pituus on lähes 5,5 kilometriä ja siinä on 25 mutkaa; 11 oikealle ja 14 vasemmalle kääntyvää. Huippunopeuden on arvioitu olevan noin 323 kilometriä tunnissa ja keskinopeuden reilut 200 kilometriä tunnissa. Arvioitu kierrosaika on noin puolentoista minuutin luokkaa.


title: Raja- ja merivartiokoulu

text: Raja- ja merivartiokoulu (RMVK) on Suomen rajavartiolaitoksen alainen rajaturvallisuuden ja meripelastusalan opetus- ja tutkimuslaitos, jolla on koulutuskeskus Imatran Immolassa. Merellisessä koulutuksessa koulu tukeutuu Kirkkonummella sijaitsevaan Porkkalan harjoitusmerivartioasemaan.


title: Raja- ja merivartiokoulu

text: Raja- ja merivartiokoulun Espoon koulutuskeskuksen toiminta lakkautettiin vuonna 2014 ja toiminnot keskitettiin Imatralle ja Immolaan.


title: Raja- ja merivartiokoulu

text: Henkilökuntaa koululla on yhteensä noin 85. Koulun johdossa vuonna 2015 on eversti Pasi Tolvanen.


title: Raja- ja merivartiokoulu

text: Raja- ja merivartiokoulu antaa koulutusta Rajavartiolaitoksen kaikille henkilöstöryhmille sekä täydennyskoulutusta muille viranomaisille kuten poliisille, tullille ja puolustusvoimille. Koulu suunnittelee ja kehittää Rajavartiolaitoksen koulutusjärjestelmää. Koulu toteuttaa ja kehittää meripelastuksen johtamiskoulutusta sekä rajatarkastusten, rajojen valvonnan, rikostorjunnan, rajavartiotilanteiden hallinnan, sotilaallisen maanpuolustuksen ja koiratoiminnan koulutusta.


title: Raja- ja merivartiokoulu

text: Raja- ja merivartiokoulu vastaa rajavartijoiden valtakunnallisesta rekrytoinnista. Rajavartijat koulutetaan rajavartijan peruskurssilla Raja- ja merivartiokoulun Espoon ja Imatran koulutuskeskuksissa. Peruskoulutus antaa valmiudet ja toimivallan eriytyvien moduuliopintojen mukaisesti rajojen valvontatehtäviin ja rajatarkastustehtäviin, merellisiin tehtäviin tai lentoteknisiin tehtäviin. Koulutuksessa yhdistellään lähiopetusta, verkko-oppimismenetelmiä, ryhmätöitä, itseopiskelua ja työssäoppimista.


title: Raja- ja merivartiokoulu

text: Raja- ja merivartiokoulu vastaa Rajavartiolaitoksen palvelukseen tulevien upseerien tutkintoihin sisältyvästä rajaturvallisuusalan opetuksesta. Sotatieteiden kandidaatin ja maisterin sekä yleisesikuntaupseerin tutkintoihin johtava koulutus järjestetään pääosin Maanpuolustuskorkeakoulussa. Rajavartiolaitoksen palvelukseen tulevat upseerit valitaan aselajivalintojen yhteydessä kadettikurssin ensimmäisen opintovuoden jälkeen ennen aineopintojen alkamista.


title: Raja- ja merivartiokoulu

text: Raja- ja merivartiokoulun vastuulla on rajavartiotoimintaan liittyvä tutkimus- ja kehittämistoiminta. Koulun tutkimus- ja tietopalveluyksikkö vastaa rajaturvallisuuden ja meripelastusalan tutkimuksesta, Rajavartiolaitoksen tutkimustoimintaa välittömästi palvelevasta kehittämisestä sekä Rajavartiolaitoksen tietopalvelusta.


title: Raja- ja merivartiokoulu

text: Rajavartiolaitoksen keskeiset tutkimusalat ovat rajaturvallisuus, meripelastustoimi, turvallisuushallinto ja kansainvälinen yhteistyö.


title: Raja- ja merivartiokoulu

text: Raja- ja merivartiokoulu osallistuu kansainväliseen koulutusyhteistyöhän. Koulu on EU:n rajaturvallisuusviraston Frontexin kumppanuusoppilaitos (Partnership Academy). Koulu osallistuu Frontexin koordinoiman rajaturvallisuusalan koulutuksen ja tutkimuksen suunnitteluun ja toteutukseen. Raja- ja merivartiokoulun erityisvastuulla on opettajakoulutus sekä Schengen-arvioitsijoiden kouluttaminen.


title: Raja- ja merivartiokoulu

text: Raja- ja merivartiokoulun erikoisrajajääkärikomppania Imatran Immolassa kouluttaa erikoisrajajääkäreitä Rajavartiolaitoksen reserviin. Se on Lapin ja Pohjois-Karjalan rajavartiostojen rajajääkärikomppanioiden ohella yksi Rajavartiolaitoksen varusmieskoulutusta antavista perusyksiköistä ja ainoa erikoisrajajääkäreitä kouluttava yksikkö. Komppania aloitti toimintansa kesällä 2007 entisen Rajääkärikomppanian tiloissa.


title: Raja- ja merivartiokoulu

text: Vuosittain palvelukseen astuu yksi saapumiserä heinäkuussa. Kaikkien palvelukseen hyväksyttyjen varusmiesten palvelusaika on 12 kuukautta. Kaikki erikoisrajajääkärit saavat vähintään aliupseeritasoisen johtajakoulutuksen. Osa koulutetaan reserviupseereiksi. Erikoisrajajääkärikomppanian haastavassa koulutuksessa varusmiehille annetaan valmiudet toimia Rajavartiolaitoksen vaativimmissa kriisinajan rajaturvallisuus- ja taistelutehtävissä. Erikoisrajajääkäri saa koulutuksen vaativiin tiedustelu- ja iskuosastotehtäviin.


title: Raja- ja merivartiokoulu

text: Koulu perustettiin vuonna 1997 yhdistämällä vuonna 1926 perustettu Rajakoulu (RajaK) ja vuonna 1947 perustettu Merivartiokoulu (MvK). Merivartiokoulu ehti toimia ennen Espoota Helsingissä sekä Kaartinkasarmilla, Kruununhaassa, Katajanokalla että Suomenlinnassa. Imatralla koulu toimii osaksi samoissa tiloissa Kaakkois-Suomen rajavartioston kanssa. Alueella sijaitsee myös Rajavartiolaitoksen historiaa esittelevä Rajamuseo, joka on osa Raja- ja merivartiokoulua.


title: Ne Win

text: Ne Win (s. Shu Maung, 24. toukokuuta 1911 – 5. joulukuuta 2002) oli burmalainen kenraali, joka johti maata 1962–1988.


title: Ne Win

text: Hän syntyi Paungdalessa Keski-Burmassa kiinalaisburmalaiseen virkamiehen perheeseen ja sai nimen Shu Maung. Hän haki tuloksetta opiskelemaan lääketiedettä Rangoonin yliopistossa, ja ryhtyi sen sijaan postivirkailijaksi.


title: Ne Win

text: Shu Maung vastusti brittien siirtomaavaltaa ja liittyi muiden nationalistien kuten Aung Sanin ja U Nun kanssa Dobama Asiayone -yhdistykseen. Vuonna 1941 nämä kolmekymmentä kumppania salakuljetettiin Burmasta saamaan japanilaisilta sotilaskoulutusta. Kun Burman itsenäisyysarmeija perustettiin Shu Maung sai nimen Ne Win – kirkas kuin aurinko. Vuoteen 1943 mennessä hän nousi Burman itsenäisyysarmeijan komentajaksi.


title: Ne Win

text: Japanin valloitettua Burman Ne Win ja muut tajusivat Japanin pyrkivän maan kolonisointiin vapautuksen sijasta. Brittien saavuttua joulukuussa 1944 Ne Winin komentama, elokuussa 1945 Antifasistiseksi kansanvapausliitoksi nimetty Itsenäisyysarmeija hajaantui ja taisteli sissisotaa japanilaisia vastaan Irrawaddyn suistossa.


title: Ne Win

text: Burma itsenäistyi 4. tammikuuta 1948. Ne Win nimitettiin kenraaliksi ja puolustusministeriksi pääministeri U Nun alaisuudessa. Sodan jälkeen maata hallitsi Antifasistinen kansanvapautusliitto (AFPFL). Tätä kesti vuosikymmenen kunnes U Nun hallitus kaatui 1958 ja Ne Win nimitettiin virkaa tekeväksi pääministeriksi. Vaalien jälkeen muodostettu toinen U Nun hallitus päättyi kun Ne Win järjesti 1. maaliskuuta 1962 sotilasvallankaappauksen. Ensimmäiset 12 vuotta hän oli Vallankumousneuvoston puhemies.


title: Ne Win

text: Vallassa hän julkaisi 28-kohtaisen manifestin "Burmalainen tie sosialismiin". Maasta tuli Burman sosialistisen ohjelman puolueen (BSPP) hallitsema yksipuoluevaltio ja ulkomaiset yritykset kansallistettiin. BSPP oli käytännössä sotilaiden hallitsema ja sulkeutui ulkomaailmalta neljännesvuosisadaksi. Uusi perustuslaki hyväksyttiin 1974 kyseenalaisen kansanäänestyksen jälkeen, jolloin Ne Winistä tuli presidentti.


title: Ne Win

text: Vastarinta Ne Winin hallintoa vastaan jatkui koko ajan. Kaupunkien opiskelijoiden ja työläisten mielenosoitukset kukistettiin nopeasti, mutta rajaseuduilla Kommunistinen puolue, Karenin kansallinen unioni ja Kachinin itsenäisyysjärjestö hallitsivat omia alueitaan.


title: Ne Win

text: Ne Winin politiikkaan liittyivät läheisesti myös buddhalaisuus ja taikausko ja hän oli omistautunut numerologialle. Muun muassa maan valuutta oli käytössä 25, 35, 45, 75 ja 90 kyatin arvoisina, joista hän määräsi yllättäen arvottomiksi muut kuin 45 ja 90 setelit, koska yhdeksän oli hänen onnennumeronsa. Tämä marraskuun 1985 ja syyskuun 1987 devalvaatioiden kanssa pyyhki säästöt olemattomiin. Lisäksi hänen kerrotaan kylpeneen delfiinien veressä pysyäkseen nuorena.


title: Ne Win

text: Ne Win julisti eronsa 23. heinäkuuta 1988 BSPP:n puoluekokouksessa ja määräsi talousuudistuksia ja äänestyksen monipuoluejärjestelmästä. Pian tämän jälkeen opiskelijat ja munkit ryhtyivät jälleen osoittamaan mieltään. Syyskuussa valtaan nousi Valtion lain ja järjestyksen palauttamisneuvosto (SLORC), joka ampui mahdollisesti jopa 10 000 mielenosoittajaa.


title: Ne Win

text: Ne Winillä oli luultavasti vielä vaikutusvaltaa hänen jälkeensä valtaan nousseisiin sotilaisiin, mutta myöhemmin hänen vaikutusvaltansa hiipui. Hänen vävynsä ja kolme pojanpoikaansa tuomittiin vallankaappausyrityksestä ja maanpetoksesta ja teloitettiin. Ne Win asui loppuikänsä kotiarestissa tyttärensä kanssa.


title: Jari Vesa

text: Jari Vesa on suomalainen radiotoimittaja-tuottaja ja viihdetaiteilija. Hän on toimittajana Yle Radio Suomen maakuntaradiossa, Radio Suomi Kemissä.


title: Jari Vesa

text: Hän on esiintynyt myös erilaisissa tapahtumissa, kuten muun muassa Ranuan Hillamarkkinoilla. Hän on ollut mukana Jope Ruonansuun ja Tommi Reposen muodostamassa "Elvis-osasto"-viihderyhmässä, jossa hän esitti muun muassa Oula Mälkättäjä -nimistä lappalaismiestä. Ryhmä julkaisi myös omat albumit "Elvis-osasto" (1992) sekä "Täällä Washington" (1992). Lisäksi hän näytteli Yleisradion 1990-luvulla esitetyn "KesäQ"-ohjelman Riehuvaa reportteria "Kärkkäriä".


title: Jari Vesa

text: Nykyisin hän tekee yhdessä Tommi Reposen kanssa AKK (Anonyymit kotikiusatut Ky) -nimistä huumoriohjelmaa Yle Radio Suomelle. Lauantaisin hän vuorottelee yhtenä juontajana kolmesta Entisten nuorten sävellahjassa.


title: Adlerschild des Deutschen Reiches

text: Adlerschild des Deutschen Reiches oli Saksan valtakunnanpresidentti Friedrich Ebertin 15. marraskuuta 1922 perustama kunniamerkki. Se oli Weimarin tasavallan aikana korkein kunnianosoitus, jota myönnettiin vielä natsi-Saksankin aikana. Yhteensä kunnianosoitusta myönnettiin 57 henkilölle.


title: Kosti Elo

text: Konstantin (Kosti) Elo (sukunimi vuoteen 1897 Eklund; 1. huhtikuuta 1873 Ruovesi – 3. elokuuta 1940 Tampere) oli suomalainen näyttelijä ja Tampereen Työväen Teatterin pitkäaikainen johtaja.


title: Kosti Elo

text: Elon vanhemmat olivat räätälimestari Emanuel Eklund ja Maria Kristiina Ylirantala. Hän työskenteli räätälinä vuoteen 1897 saakka jolloin hän sai kiinnityksen näyttelijäksi Aapo Pihlajamäen Uuteen suomalaiseen teatteriin vuosiksi 1897–1899. Elo toimi sitten näyttelijänä Suomalaisessa maaseututeatterissa 1899–1903 ja 1904–1917 sekä Kasimir Leinon Suomen näyttämö -teatterissa 1903–1904. Hän oli myös mukana Ida Aalbergin Unkarin-kiertueella 1907.


title: Kosti Elo

text: Elo ohjasi Viipurissa ulkoilmaesityksiä 1914-1917 ja oli uranuurtaja sillä alalla. Tampereen Työväen Teatterin johtajana Elo toimi vuosina 1919–1940. Elon johtajakauden merkittävimpiin esityksiin kuului Ernst Tollerin "Koneittenmurskaajat" vuonna 1923. Tämä näytelmä aloitti teatterin ekspressionistisen kauden. Tampereen Työväen Teatterissa Elo ohjasi kolme kertaa Hamletin ja näytteli itse nimiroolin.


title: Kosti Elo

text: Elolla oli rooli Roland af Hällströmin ohjaamassa elokuvassa "Paimen, piika ja emäntä" (1938), jossa hän esitti Vaakerluntia.


title: Kisapirtti

text: Kisapirtti on hirsirakennus Kangasalan Liutussa, Pitkäjärven eteläpuolisella harjulla, 12 kilometrin päässä Tampereen keskustasta.


title: Kisapirtti

text:
Tampereen Hiihtoseura järjesti ennen talvisotaa Pitkäjärven harjulle retkeilymajan. Kisapirttiä alettiin rakentaa kevättalvella vuonna 1938 ja syyskuun lopulla pidettiin yleisölle avajaiset. Samoihin aikoihin tehtiin myös Kisapirtillä hyppyrimäki Pitkäjärven jyrkälle Eteläharjulle. Nykyään mäki on ollut jo kauan poissa käytössä.
Hiihtomajan vihkiäiskilpailut järjestettiin sunnuntaina 22.1.1939. Tällöin lehdet mm. Aamulehti kirjoitti paljon Kisapirtistä. Esimerkiksi Kisapirtin avajaisista, kilpailuista ja hyppyrimäen ennätyksistä.
Kausi jäi kuitenkin merkittävien kilpailujen osalta ainoaiksi. Tampereen Hiihtoseuran toiminta hiipui sotavuosien jälkeen ja tavoite loppui tehdä Kisapirtistä Tampereen hiihtomajan urheilukeskus.


title: Kisapirtti

text:
Kisapirtti myytiin Tampereen Kotkille vuonna 1950. Kotkilla maja oli muutaman vuosikymmenen ja toimintaa siellä oli niin harvoin, että maja joutui paljon ilkivallan kohteeksi. Kisapirttiä päästiin tuhoamaan pahin seurauksin.
Vehmaisten Urheilijat osti Kotkilta pirtin vuonna 1959. Pirtti oli tällöin hirveässä kunnossa. Ikkunat ja kaikki irtain oltiin rikottu ja kirkkokamiina kaadettu. Pirttiä alettiin kunnostaa ahkeralla työllä. Pirtti oli niin huonossa kunnossa, että esimerkiksi kattokin piti korjata ja savupiippu muurata uudestaan. Silloin Kisapirttiä alettiin kunnostaa.


title: Kisapirtti

text:
Maja kunnostettiin ja seuraväki teki majalle johtavan tien, Kisapirtintien. Vuonna 1960 vappuaattona Vehmaisten urheilijat järjesti ensimmäisen yleisötilaisuuden juuri remontoimassa majassa. Alkoi Kisapirtin aika. Kisapirttiä alettiin käyttää monin tavoin. Pirtillä esimerkiksi esiinnyttiin, tanssittiin, harjoiteltiin, kilpailtiin ja pirttiä vuokrattiin myös muille seuroille ja järjestöille.
Vehmaisten urheilijat myivät Kisapirtin vuonna 1972 Tampereen kaupungille, koska seuraväki alkoi uupua pirtin suururakasta ja jatkuvasta huolenpidosta ja kunnostamisesta. Myöhemmin kuitenkin Vehmaisten urheilijat vuokrasivat Tampereelta Kisapirtin vuonna 2001. Seuran tehtävänä on elvyttää pirttiä monin tavoin. Nykyään Kisapirtillä voi järjestää esimerkiksi häitä, perhejuhlia, retkiä tai pikkujouluja. Kisapirtillä myydään myös lämmintä mehua ja pullaa talvisin lähinnä hiihtäjille. Pirtiltä lähtee myös hiihtolatu 5 kilometriä Tamperetta kohti.


title: Kisapirtti

text: Pirtti on kaksikerroksinen. Istumapaikkoja on Kisapirtillä sadalle hengelle. Sisällä on sali, jossa on suuret pirttipöydät. Pirtillä on myös sähkölämmitys, takka, kylmä- ja lämminvesi, viileää säilytystilaa, parvi, orkesterikoroke ja kaksi sähköliettä. Pihalla on vapaasti parkkipaikkoja.


title: Kisapirtti

text: Kisapirtti sijaitsee suunnilleen yhden kilometrin pituisella Kisapirtintiellä, Pitkäjärven eteläharjun päädyllä, 12 kilometrin päässä Tampereen keskustasta. Pirtin luota lähtee myös jyrkästi alaspäin menevä vanha hyppyrimäki ja talvisin hiihtolatu.


title: Dennis Satin

text: Dennis Satin (s. 18. helmikuuta 1968) on saksalainen elokuvaohjaaja. Hänen työnsä tulosta on muun muassa "Kuuma keikka Berliiniin" ("Nur aus Liebe", 1996), jossa pääosien esittäjinä ovat Katja Riemann ja Hannes Jaenicke.


title: Dennis Satin

text: Satin syntyi Bulgarian pääkaupungissa Sofiassa ja kasvoi Kasselissa.


title: Maria Schrader

text: Maria Schrader (s. 27. syyskuuta 1965 Hannover) on saksalainen näyttelijä ja elokuvakäsikirjoittaja. Hänet tunnetaan muun muassa elokuvista "Paahtavasta elämä" (1994), "Meschugge" (1998), "Aimée & Jaguar" (1999) ja "Ruusujen katu" (2003). Hän oli tuomariston jäsenenä vuoden 2000 Berliinin elokuvajuhlilla.


title: Max Färberböck

text: Max Färberböck (s. 22. syyskuuta 1950) on saksalainen elokuvaohjaaja. Hän opiskeli Münchenin Hochschule für Fernsehen und Filmissä ja on työskennellyt myös Buenos Airesissa ja Italiassa.


title: Max Färberböck

text: Färberböckin kansainvälisesti tunnetuimpia töitä on "Aimée & Jaguar" (1999), jonka tähtiroolin esitti Maria Schrader. Vuonna 2008 valmistui elokuva "Anonyma – Eine Frau in Berlin", jonka pääosassa on Nina Hoss. Elokuva perustuu anonyymin kirjoittajan teokseen "Eine Frau in Berlin", joka ilmestyi esnin vuonna 1954 englanniksi, vasta myöhemmin saksaksi.


title: 6. Vaasan jalkaväkirykmentti

text:
N:o 6 Vaasan jalkaväkirykmentti oli länsiarmeijan reserviin kuuluva joukko-osasto ja sen komentajana oli majuri Martin Ekström.
Päällikkö: jääkärikapteeni Carl Lennart Nordensvan


title: 6. Vaasan jalkaväkirykmentti

text: Päällikkö: jääkärikapteeni Lauri Taavetti Tiainen myöhemmin jääkärikapteeni Vilho Lindén


title: 6. Vaasan jalkaväkirykmentti

text: Päällikkö: majuri G. A. Bäckman


title: Pohjanmaan pataljoona

text:
Pohjanmaan pataljoona oli länsiarmeijan reservin N:o 6 Vaasan jalkaväkirykmenttiin kuuluva joukko-osasto. pataljoonan komentajana oli jääkärikapteeni Lauri Taavetti Tiainen myöhemmin jääkärikapteeni Vilho Lindén
Päällikkö: Matti Loukola, jääkärivänrikki Viljo Laakso
Päällikkö: Hjalmar Slotte
Päällikkö: jääkärivänrikki Lahja August Oksanen
Päällikkö: jääkäriluutnantti Juho Emil Vähäpassi


title: Keski-Pohjanmaan reservipataljoona

text: Keski-Pohjanmaan reservipataljoona oli länsiarmeijan reservin N:o 6 Vaasan jalkaväkirykmenttiin kuuluva joukko-osasto. Pataljoona koottiin Pietarsaaren alueen miehistä ja se järjestäytyi Kolhossa 16. maaliskuuta 1918 ja siirrettiin rintamalle 21. maaliskuuta 1918. Tässä vaiheessa pataljoona käsitti 600 miestä.


title: Keski-Pohjanmaan reservipataljoona

text:
pataljoonan komentajana oli majuri G. A. Bäckman
Päällikkö: aliupseeri H. Hietala
Päällikkö: aliupseeri S. V. Paaer
Päällikkö: kersantti Elias Paalanen
Päällikkö: kersantti Onni Valdemar Aulo


title: Vaasan pataljoona

text:
Vaasan pataljoona oli länsiarmeijan reservin N:o 6 Vaasan jalkaväkirykmenttiin kuuluva joukko-osasto. pataljoonan komentajana oli jääkärikapteeni Carl Lennart Nordensvan
Päällikkö: I. Koivisto haavoittumisen jälkeen vänrikki V. Knaapi, reserviluutnantti John Ellman
Päällikkö: jääkäriluutnantti Gabriel Viitaharju
Päällikkö: reservivänrikki L. Ollonqvist
Päällikkö: -------
Tiedusteluosastolla jääkärivääpeli Yrjö Artturi Kares (siirrettiin 13. huhtikuuta 1918 Porin rykmentin 2. pataljoonaan).


title: Nina Hoss

text: Nina Hoss (s. 7. heinäkuuta 1975 Stuttgart, Länsi-Saksa) on saksalainen näyttelijä. Hän on poliitikko Willi Hossin ja Heidemarie Rohwederin tytär.


title: Nina Hoss

text: Hoss esiintyi kuunnelmissa jo 7-vuotiaana ja aloitti teatteriuransakin teini-ikäisenä. Hän opiskeli Berliinin Hochschule für Schauspielkunst „Ernst Buschissa“. Hänelle on myönnetty muun muassa Baijerin elokuvapalkinto (2006) ja Hopeinen karhu (2007).


title: Nina Hoss

text: Merkittävän työrupeaman teatterissa tehnyt Hoss on esiintynyt myös televisiossa ja elokuvissa. Jälkimmäisistä mainittavimpia ovat "Und keiner weint mir nach" (1996), "Valkoinen masai" (2005) ja "Elementarteilchen" (2006).


Helsingin evankelis-luterilainen hiippakunta on yksi Suomen evankelis-luterilaisen kirkon yhdeksästä hiippakunnasta. Hiippakunta perustettiin vuonna 1959 jakamalla Tampereen hiippakunta kahteen osaan. Helsingin hiippakunnan pääkirkko on Helsingin tuomiokirkko Senaatintorilla (entinen Suurkirkko).


title: Helsingin evankelis-luterilainen hiippakunta

text: Pääkaupunkiseudun suuresta kasvusta johtuen Suomen evankelis-luterilaisen kirkon kirkolliskokous päätti vuonna 2002 hiippakunnan uudelleen jakamisesta. Hiippakunnan läntisestä osasta perustettiin Espoon hiippakunta, joka aloitti toimintansa vuoden 2004 alussa. Samalla Orimattilan seurakunta siirrettiin Tampereen hiippakuntaan.


text: Helsingin hiippakuntaan kuuluu 33 Helsingin, Vantaan ja itäisen Uudenmaan suomenkielistä seurakuntaa, jotka on jaettu kuuteen rovastikuntaan. Vuonna 2015 seurakuntien yhteinen jäsenmäärä oli 499 239.


text: Suurin osa hiippakunnan seurakunnista on suomenkielisiä, ja Myrskylän ja Ruotsinpyhtään seurakunnat ovat kaksikielisiä, joissa suomi on enemmistökieli. Hiippakunta itse on kaksikielinen kirkon kielisäännösten mukaisesti 1. syyskuuta 2006 alkaen. Helsingin hiippakunnan nykyisenä piispana toimii Teemu Laajasalo.


title: LaDainian Tomlinson

text: LaDainian Tramayne Tomlinson (s. 23. kesäkuuta 1979 Rosebud, Texas) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hän pelasi suurimman osan urastaan NFL-liigan San Diego Chargersissa, jonka lisäksi hän edusti kahden kauden ajan myös New York Jetsiä. Tomlinsonia kutsutaan usein hänen nimikirjaimiensa mukaan lempinimellä "L.T". Tomlinson valittiin amerikkalaisen jalkapallon Hall of Fameen vuonna 2017.


title: LaDainian Tomlinson

text: Tomlinson aloitti jalkapallon yhdeksänvuotiaana kotikaupungissaan, pelipaikkana puolustuksen tukimies. Lukioiässä hän siirtyi Wacon kaupungissa sijaitsevaan University High Schooliin, jossa jalkapallon lisäksi hän pelasi jalkapallon lisäksi myös koripalloa sekä baseballia. Tomlinsonin pelipaikka vaihtui viimeisena vuotena puolustuksesta keskushyökkääjäksi, ja lopulta hänet valittiin alueen vuoden tärkeimmäksi pelaajaksi.


title: LaDainian Tomlinson

text: Vaikka useat yliopistot yrittivät saada Tomlinsonin joukkueeseen, hän ei kuitenkaan ollut valtakunnan tavoitelluimpia keskushyökkäjiä. Tämän uskottiin johtuvan siitä, ettei Tomlinson pelannut keskushyökkääjänä ennen seniorivuottaan, ja monet yliopistot olivat tehneet valintansa jo ennen sitä. Lopulta Tomlinson siirtyi Teksasin kristilliseen yliopistoon (Texas Christian University, TCU).


title: LaDainian Tomlinson

text: Kahtena ensimmäisenä opiskeluvuotenaan Tomlinson jakoi vastuun Basil Mitchellin kanssa. Vuonna 1999 ottelussa El Pason yliopistoa (UTEP) vastaan Tomlinson teki uuden NCAA:n yliopistoennätyksen juostuaan yhteensä 406 jaardia. Kyseisen vuoden lopussa hänellä myös oli eniten juostuja jaardeja (1 850 jaardia). Seuraavana ja viimeisenä vuotenaan Tomlinson voitti jälleen kyseisen tilaston juostuaan 2 158 jaardia. Hän voitti parhaalle keskushyökkääjälle annettavan Doak Walker Awardin, sekä oli ehdolla parhaalle yliopistopelaajalle annettavan Heisman Trophyn saajaksi. Voiton vei kuitenkin Florida Staten yliopiston 28-vuotias pelinrakentaja Chris Weinke, Tomlinsonin jäädessä äänestyksen neljänneksi. TCU on "jäädyttänyt" Tomlinsonin yliopistoaikojen pelinumeron.


title: LaDainian Tomlinson

text: Tomlinsonin ammattilaisuran alun määräsi monen sattuman summa. San Diego Chargers varasi hänet vuoden 2001 NFL:n varaustilaisuuden viidentenä pelaajana. Ennen varaustilaisuutta Chargers piti hallussaan ykkösvarausta, mutta joukkue vaihtoi varausvuoroja Atlanta Falconsin kanssa. Atlanta otti ensimmäisenä pelinrakentaja Michael Vickin ja Chargers viidentenä Tomlinsonin.


title: LaDainian Tomlinson

text: Tomlinson otti heti ensimmäisellä kaudella paikkansa Chargersin aloituskokoonpanossa, ja on sen jälkeen ollut pois vain yhdestä ottelusta. Tomlinson pitää hallussaan kahdeksaatoista erilaista NFL:n ennätystä, muun muassa eniten maaleja (juoksut ja vastaanotetut heitot) yhdellä kaudella (31) ja eniten pelikausia (8), joiden aikana hän on edennyt juoksemalla vähintään 1 000 jaardia. Hän on myös heittänyt erittäin tehokkaasti, saldona kahdeksan syöttöä joista maaliin on johtanut seitsemän.


title: LaDainian Tomlinson

text: Tomlinson valittiin vuonna 2006 NFL:n arvokkaimmaksi pelaajaksi. Samana vuonna hänet palkittiin myös koko Yhdysvaltojen parhaana urheilijana ESPN-kanavan vuotuisessa urheilugaalassa.


title: LaDainian Tomlinson

text: Chargers ilmoitti 22. helmikuuta 2010 vapauttavansa Tomlinsonin tämän pelattua seurassa yhdeksän kautta. Useiden joukkueiden kanssa käytyjen neuvotteluiden jälkeen hän allekirjoitti 14. maaliskuuta sopimuksen New York Jetsin kanssa. Jetsissä Tomlinson pelasi kahden kauden ajan, kunnes solmi kesäkuussa 2012 yhden päivän sopimuksen San Diego Chargersin kanssa, saadakseen lopettaa Chargersin pelaajana.


title: LaDainian Tomlinson

text: Tomlinson valittiin amerikkalaisen jalkapallon Hall of Fameen vuonna 2017.


title: George Arundale

text: Tohtori George Sidney Arundale (1. joulukuuta 1878 Surrey, Englanti — 12. elokuuta 1945 Adyar, Intia) oli Kansainvälisen Teosofisen seuran presidentti, vapaamuurari, ja Vapaan katolisen kirkon piispa.


title: George Arundale

text: Äidin kuoleman jälkeen hänen tätinsä Francesca Arundale adoptoi hänet. Aluksi hänen yksityisopettajana toimi Charles Webster Leadbeater ja myöhemmin hänen muuttaessaan tätinsä kanssa Saksaan hän aloitti normaalin koulun. Palattuaan takaisin Englantiin hän suoritti maisterin tutkinnon St John's Collegessa Cambridgessa.


title: George Arundale

text: Vuonna 1902 hän muutti Varanasiin missä hänestä tuli historian opettaja Central Hindu Collegeen ja myöhemmin samaisen koulun johtaja. Hän auttoi myös Herbert Whyteä lapsille ja nuorille suunnatun "The Order of the Round Table"-ritarikunnan toiminnassa. Vuonna 1917 hän organisoi Annie Besantin ja Rabindranath Tagoren kanssa "National University of India"-koulun Chennaihin.


title: George Arundale

text: Kesäkuussa 1917 Arundale pidätettiin yhdessä Annie Besantin ja Bahman Pestonji Wadian kanssa sotkeutumisesta Intian itsenäisyysliikkeeseen.


title: George Arundale

text: Vuonna 1920 hän avioitui Nilakanta Sri Ramin siskon Rukmini Devin kanssa. Avioliitto johti skandaaliin koska Rukmini Devi oli bramiini, joka oli avioitunut ulkomaalaisen kanssa.


title: George Arundale

text: Vuonna 1926 hänestä tuli Intian vapaan katolisen kirkon piispa ja vuonna 1934 hänestä tuli Kansainvälisen Teosofisen Seuran presidentti. Samana vuonna hän perusti myös "Besant Memorial School"-koulun. He kutsuivat myös Maria Montessorin Intiaan, joka sinne saavuttuaan työskenteli koulussa opettajana. Vuonna 1936 Arundale ja Rukmini perustivat Intialaisen klassisen tanssin koulun Kalakshetran. Hän työskenteli myös "World Federation of Young Theosophists"-järjestölle.


title: George Arundale

text: Hän toimi myös vapaamuurarina vuodesta 1902 lähtien Kansainvälisessä Yhteis-vapaamuurarijärjestö Le Droit Humainissa.


title: G&L

text: G&L on Leo Fenderin, George Fullertonin ja Dale Hyattin perustama kitaroita ja bassoja valmistava yritys. Yritys perustettiin 1979 loppupuolella, Leo Fenderin myytyä Fender Musical Instruments Corporationin. G&L:n valmistamilla soittimet ovatkin samankaltaisia kuin Fenderin kitarat, mutta niissä on monia uudenaikaisia lisäyksiä. Yhtiön kitarat valmistetaan Fullertonissa, Kaliforniassa.


title: Suomen joukkue lentopallon Maailmanliigassa 2006

text: Suomen lentopallomaajoukkue pelasi historiansa toisen kerran Lentopallon maailmanliigassa kaudella 2006. Joukkue sijoittui lopulta lohkossaan kolmanneksi, ja maailmanliigassa lopulta 11. sijalle.Suomi sai paikan maailmanliigaan, kun Kreikka luopui juuri ennen liigan alkua paikastaan. Suomi oli hakenut jo paikkaa pitkään, ja onnistui lopulta saamaan paikan.


title: Amongst the Catacombs of Nephren-Ka

text: Amongst the Catacombs of Nephren-Ka on amerikkalaisen death metal -yhtye Nilen ensimmäinen vuonna 1998 julkaistu studioalbumi. Levy eroaa tyyliltään yhtyeen myöhemmistä tuotoksista rujomman äänimaiseman ja huomattavasti lyhyempien kappaleiden vuoksi.


title: Amongst the Catacombs of Nephren-Ka

text: Erikoisena yksityiskohtana voidaan mainita 7. kappaleen kielioppivirhe, saksan kielen mukainen monikkomuoto olisi Assyrer.


title: Ossi Malinen

text: Ossi Malinen (oik. Osmo Malinen) (s. 12. joulukuuta 1928, Helsinki, k. 31. maaliskuuta 2008 Helsinki) oli suomalainen muusikko. Hän tuli tunnetuksi 1950- ja 1960-luvulla käännösiskelmien sovittajana. Hänen sovittamiaan iskelmiä esittivät useat sen ajan iskelmätähdet. Malisen sovittamista suosituista iskemistä mainittakoon Olavi Virran esittämät "Karavaani", "Maruzzella" ja "Delfiinipoika" vuodelta 1957 sekä "Eva" vuodelta 1959.


title: Ossi Malinen

text:
Malinen soitti tenorisaksofonia, huilua ja klarinettia ja esiintyi useissa orkestereissa, joista mainittakoon Onni Gideonin ja Ossi Runteen yhtyeet sekä Radion tanssiorkesteri.
Malinen kuoli hiljaisuudessa ja hänen kuolemansa tuli tietoon vasta yli kaksi vuotta kuoleman jälkeen, vuonna 2010.


title: Phillippa Wilson

text: Phillippa Wilson (s. 1970 York, Englanti, UK) on englantilainen näyttelijä joka tunnetaan Suomessa parhaiten rooleistaan ITV:n draamasarjoissa. Hän esitti Cheryl Lampardia sarjassa "Sydän paikallaan" 2001–2002 sekä ylikonstaapeli Raymond Craddockin vaimoa Penny Craddockia sarjassa "Sydämen asialla" 1998–2002.


title: Gigi (elokuva)

text: Gigi on vuonna 1958 ensi-iltansa saanut elokuvamusikaali. Elokuva perustuu Broadway-näytelmään, jossa Gigiä näytteli uraansa aloitteleva Audrey Hepburn. Näytelmä taas perustuu Coletten kirjoittamaan romaaniin "Gigi". Elokuva oli niin arvostelu- kuin kaupallinenkin menestys ja voitti peräti yhdeksän Oscar-palkintoa ja kolme Golden Globe -palkintoa. Elokuvan ohjasi Vincente Minnelli ja pääosissa esiintyivät Leslie Caron, Maurice Chevalier ja Louis Jourdan. Leslie Caron ei laulanut elokuvassa itse, vaan hänen lauluäänenään toimi Betty Wand.


title: Gigi (elokuva)

text:
Vuosisadan vaihteen Pariisissa Gaston Lachaille (Louis Jourdan) on rikas teollisuusmies, kuten myös hänen enonsa Honoré (Maurice Chevalier). Gaston on kuitenkin lopen kyllästynyt ylelliseen elämäänsä ja lukuisiin rakastajattariinsa. Gastonin ainoita iloja on viettää aikansa enonsa vanhan ystävän Madame Alvarezin (Hermione Gingold) sekä tämän nuoren ja huolettoman tyttärentyttären Gigin (Leslie Caron) seurassa. Gigi käy tätinsä Alician (Isabel Jeans) – jonka huhutaan olleen nuorena kuuluisa kurtisaani – luona opettelemassa etikettiä ja glamouria. Gaston päättää tutustuttaa Gigin seurapiireihin. Lopulta Gaston tajuaa rakastuneensa Gigiin ja he päätyvät naimisiin.
Elokuva valittiin vuonna 1991 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Gigin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Mama Said

text: Mama Said on yhdysvaltalaisen kitaristi Lenny Kravitzin vuonna 1991 julkaistu toinen studioalbumi.


title: Markkinat (taloustiede)

text: Taloustieteessä markkinoilla tarkoitetaan järjestelyä, joka mahdollistaa ostajien ja myyjien kohtaamisen hyödykkeiden vaihtamiseksi. Markkinoilla markkinaosapuolet (eli myyjät ja ostajat) voivat arvioida myynnissä olevia hyödykkeitä, mikä mahdollistaa hyödykkeen hinnan muodostuksen.


title: Markkinat (taloustiede)

text: Erityisesti mikrotaloustiede keskittyy erilaisten markkinamekanismien ja -rakenteiden tutkimiseen.


title: Markkinat (taloustiede)

text: Ostaminen ja myyminen eivät itsessään tuota "oikeaa" hintatasoa, vaan ostaminen ja myyminen tuottavat oikean hintatason silloin kun markkinoiden rakenne on kunnossa. Toisin sanoen, jotta hinnanmuodostuksessa vältyttäisiin erilaisten kartellien vääristymiltä, niin markkinoiden rakenteen tulisi olla riittävän lähellä täydellisen kilpailun ehtoja:


title: Iriadamant

text: Iriadamant oli intiaaniheimona mm. Pohjois-Suomessa vuosina 1992–1993 esiintynyt yhteisö. Yhteisön asukkaat olivat pääosin ranskalaisia ja belgialaisia mutta pukeutuivat intiaaniasuihin. Ryhmä saapui Suomeen Oulun yliopiston professorin Erkki Pulliaisen tuella tarkoituksenaan "tutkia luonnossa elämistä". Se perusti syksyllä 1991 Kittilän lähelle "intiaanileirin". Kun olivat pääosin eurooppalaisia, "Kittilän intiaaneja" kutsuttiin monesti "elämäntapaintiaaneiksi". Alussa leiriin suhtauduttiin yleensä myönteisesti.


title: Iriadamant

text: Vuoden 1993 alussa suhtautuminen muuttui. Professori Pulliainen sanoi melko pian suhteensa irti, kun kävi ilmi, ettei leirillä tehty tutkimusta. Lehtitietojen mukaan leirillä oli surkeata, kylmää, likaista, puutetta ruuasta ja terveydenhuollosta. Leiriläisiä syytettiin lehdissä muun muassa lasten hyväksikäytöstä. Kävi ilmi, että leiri oli pääosin ulkopuolisen ruokahuollon varassa ja leirin päällikkö Maltais, joka käytti nimeä Alpjoine, ei yleensä asunut leirillä vaan Helsingissä. Leiriä alettiin yhä laajemmin pitää ekokultin luomana "vihreänä höynäytyksenä", jossa ekokultin johto huijasi ulkomaailmaa ja rivijäseniään. Iriadamantit karkotettiin Suomesta vuonna 1993. Leiri hajosi pian Suomesta lähdön jälkeen Italiassa.


title: Iriadamant

text: Iriadamant-leirin perusti luonnonmukaisesta elämästä kiinnostunut kanadanranskalainen Pierre Doris Maltais (1937-2015) .Quebecissä syntynyt Maltais tunnetaan monilla muilla nimillä: William Norman, Alpjoine, Piel Petjo Maltest, Manolinn Tiam Apjoilnosagmaniteogslg jne. Ecoovie ("Ekoelämä") nimellä tunnettu ekonaturalistinen ryhmä alkoi toimia Quebecissa vuonna 1973 nimellä "La Tribu", "Heimo". Ryhmä muutti Pariisiin 1978. Maltais muutti liikkeen "Rauhan yliopistoksi" vuonna 1983. Leiri alkoi kiertää maailmaa maaliskuussa 1984.


title: Iriadamant

text: Leiri pyrki elämään kasvisravinnolla. Leiriläiset eivät saaneet palkkaa, liikkeelle luovutetut rahat olivat leirin johdon valvonnassa. Yksipuolinen ja niukka ravinto, hygienian ja lääketieteellisen hoidon puute aiheuttivat sairauksia. Kävelemällä siirtyminen vei energiaa. Liikkeessä mukana olleiden mukaan Maltais käytti nuoria poikia seksuaalisesti hyväkseen. Maltais pidätettiin vuonna 1988. Belgialainen tuomioistuin tuomitsi vuonna 1989 Maltaisin muun muassa petoksesta ja väärien nimien käytöstä.


title: Iriadamant

text: Ryhmä tuli Suomeen Oulun yliopiston eläintieteen professorin, Vihreän liiton kansanedustajan Erkki Pulliaisen ja arkkitehti Ilpo Okkosen kutsumana Ruotsin kautta. Siihen kuului etenkin ranskalaisia ja belgialaisia nuoria, mutta joukossa oli myös yksi kanadalainen. Pulliaisen kanssa tehdyn sopimuksen mukaan ryhmä tuli Suomeen toteuttaakseen poikkitieteellistä Essoc-projektia yhteistyössä Helsingin yliopiston kanssa. Tällä perusteella heille myönnettiin oleskelulupa heinäkuun 1992 loppuun saakka. Ryhmään ilmoitettiin kuuluneen alkuvaiheessa noin 140 henkilöä.


title: Iriadamant

text: Iriadamant-ryhmä ilmoitti tutkivansa tieteellisesti ihmisen sopeutumista luontoon luonnonkansojen elämäntyylillä ja vastustavansa "ympäristöä tuhoavaa ja ihmistä alistavaa länsimaista elämäntapaa". Tilalle ryhmällä oli tarjota "silvilisaatio" (ital. silva metsä). Ryhmä harjoitti myös uskonnollisia rituaaleja.


title: Iriadamant

text: Ryhmä asettui aluksi Sanginjoelle lähelle Oulua, mutta siirtyi sieltä pari viikkoa myöhemmin Lainiojoelle Kittilään. Siinä vaiheessa Pulliainen lopetti yhteistyön ja epäili huijausta. Pulliainen on kuvaillut ryhmän johtajaa Apljoinoa eli Norman Williamsia eli Maltaisia karismaattiseksi, sosiaalisesti lahjakkaaksi ja erinomaiseksi manipuloijaksi. Ryhmän tukijaksi perustettiin "Elno iriadamant" -yhdistys, jonka puheenjohtajana toimi Helsingin yliopiston antropologian professori Matti Sarmela.. Iriadamantien tiedotuksesta vastasi heidän belgialainen sihteerinsä Ogtjuson, jonka oikea nimi on Erik van Monckhoven-Verlaine.


title: Iriadamant

text: Toimittaja Maarit Niiniluodon mukaan Iriadamantia käsitellyt lehdistö jakaantui jyrkästi kahteen ryhmään. Monet viikkolehdet, muun muassa naistenlehdet, esittelivät ryhmää ja sen ideologiaa myönteiseen sävyyn sen saavuttua Suomeen. Sen sijaan muutamat ns. sensaatiolehdet ja Vihreän liiton äänenkannattaja Vihreä Lanka alkoivat varsinkin vuoden 1993 alussa kirjoittaa ryhmästä hyvin kielteisesti.


title: Iriadamant

text: Leirin sanottiin elävän täysin eristyneenä ympäristöstään ja sen asukkaiden joutuneen hankaluuksiin paikallisen väestön ja viranomaisten kanssa. Ryhmää syytettiin muun muassa lasten hyväksikäytöstä ja ihmisten pitämisestä leirillä vastoin näiden omaa tahtoa sekä ryhmän johtajaa Maltaisia ulkomaisiin lähteisiin viitaten jopa yhteyksistä kansainväliseen huume- ja asekauppaan sekä terrorismiin. Syytökset perustuivat vuonna 1990 julkaistuun kirjaan "Le mic-mac des services secret: dossier Ecoovie" sekä ruotsalaisen Elisabeth Rydell-Jansonin haastatteluihin.


title: Iriadamant

text: Professori Matti Sarmelan mukaan kyse oli mustamaalaamisesta ja natsi-Saksasta tutusta delegitimoinnista ja että iridiamantit ensin myytiin romanttisena sensaationa ja sitten paljastuksena. Sarmelaa puolestaan sanottiin sinisilmäiseksi. Niiniluodon mukaan oli kuvaavaa, että negatiivisimpien artikkelien kirjoittajat ja heidän tiedonantajansa eivät koskaan käyneet Kittilän leirillä eivätkä edes halunneet tutustua ryhmän elämään.


title: Iriadamant

text: Iriadamant ei Suomessa aina pitänyt kiinni sovituista sitoumuksista. Leiri ei ollut omavarainen ja luonnonmukainen: luomuruokaa ja polttopuita tuotiin ulkoapäin. Luomuruoka tuli Ruotsista. Polttopuita leiriin neljä kuormaa päivässä toimittanut Polartrio Oy kärsi satojen tuhansien markkojen tappiot.


title: Iriadamant

text: Kittilän nimismies ilmaisi, että kyseessä on suljettu yhteisö, jonka johto asuu lomaosakkeissa ja perusjäsenet rahattomina ja nälkäisinä turvemajoissa. Hänen mukaansa kyse ei ollut tutkimuksesta vaan uskonnollisesta ryhmästä, jossa ihmisiä alistetaan.


title: Iriadamant

text: Leiri myös teeskenteli ulospäin elävänsä luonnonmukaisemmin kuin miten se todellisuudessa eli käyttäen salaa nykyaikaisia tarvikkeita ja työkaluja. Asumusten tekoon käytettiin kangasta luonnonmateriaalien sijasta. Lasipullo saatettiin peittää korilla. Kun iriadamant-intiaanit lähtivät pois Kittilän Laimion leiriltä,he jättivät metsään valtavat määrät roskaa, mehupulloja,ruokapurkkeja, öljykanistereitä, uusia vaatteita kuten lastenvaatteita ja farkkuja . Lisäksi iriadamant-intiaanit olivat kaataneet kyseisen leirin kangasmetsä alueelta useita isoja mäntyjä alas tavallisella sahoilla joiden teriä löytyi alueelta ainakin 30 kappaletta. Yhteensä roskia vietiin elokuussa 1993 vapaaehtoisten voimin leiriltä pois noin 2–3 rekkakuormallista.


title: Iriadamant

text: Alkuvuodesta 1993 elämäntapaintiaaneista nousi kohu, kun tiedotusvälineet kuvasivat Kittilän leirin oloja surkeiksi ja kertoivat asukkaiden kärsivän nälästä ja kylmyydestä. Eräissä lehdissä ryhmän johtajaa syytettiin avoimesti huijariksi. Tämän jälkeen viranomaiset ryhtyivät toimiin ryhmän karkottamiseksi Suomesta. Keväällä 1993 ryhmä pystytti leirinsä metsään lähelle Päijälän kylää Kuhmoisissa. Myöhemmin ryhmän kerrottiin oleskelleen myös Helsingissä.


title: Iriadamant

text: Maaliskuun lopussa 1993 Suomen Maaseudun Puolueen kansanedustaja Tina Mäkelä teki eduskunnassa kirjallisen kysymyksen "Ns. iriadamant-intiaanien oleskelusta Suomessa". Mäkelä tiedusteli, ""aikooko Hallitus antaa viranomaisille tarkennetut ohjeet, jottei vastaavia 'elämäntapatutkimuksia' voi enää maassamme harjoittaa"" sekä aikoiko hallitus korvata ryhmän aiheuttamat kustannukset asianomistajille. Sisäministeri Mauri Pekkarinen totesi vastauksessaan, ettei ryhmän toiminnassa ollut ilmennyt mitään rikokseen viittaavaa eikä kysely siltä osin antanut aihetta jatkotoimiin. Pekkarinen sanoi kyseessä olevan yksittäistapaus, jonka ratkaisemiseen riittivät voimassa olleen ulkomaalaislain säännökset ja ettei ryhmän yksityisille tai yrityksille mahdollisesti aiheuttamien kulujen käsittely kuulunut julkisten viranomaisten tehtäviin. Ryhmä karkotettiin sisäministeriön päätöksellä, mihin perusteluna oli määräaikaisen oleskeluluvan päättyminen. Korkein hallinto-oikeus hylkäsi ryhmän karkotuspäätöksestä tekemän valituksen syyskuun lopulla 1993.


title: Iriadamant

text: Ryhmän jäsenet, joita oli loppuvaiheessa 56, olivat ilmoittaneet saapuvansa Helsinki-Vantaan lentoasemalle 3. marraskuuta 1993 maasta poistumista varten. Sinne he eivät kuitenkaan ilmaantuneet, eikä heidän olinpaikkaansa tämän jälkeen enää tiedetty.


title: Iriadamant

text: Yhteisö hajosi pian Suomesta lähdön jälkeen. Maltais muutti Kanadaan vuonna 1993 ja siirtyi vuonna 2004 Nicaraguaan. Hän kuoli heinäkuussa vuonna 2015 Granadassa , Nicaraguassa .